
JANDIKO: MARIKO 
KAR XDIKO: RUMI 

KINDE NDIKO: 60-65 E YIK RUOTH(AD) 
Gik Manie lye 

Johana Mariko ne jatich kaachiel gi Jaoce Paulo. Bang'e nodar modhi odak e dala 
mar Rumi, kama ne ondikoe gik mane Jaote Petro nyalo paro. Omiyo Injili mar Mariko 
nyiso weche mag janeno kuom gik mowuoyo kuomgigi. Gima duong' mane omiyo 
ondiko bugni ne en nikech nodwaro mondo ochok weche duto mane ong'eyo kuom 
Injili. Omiyo onyiso malong'o kuom tije mane Yesu otiyo moloyo gik mane owacho to 
moloyo to owuoyo ahinya kuom tij Yesu kuom juma mogik. Injili mar Mariko ochakore 
gi tij Yesu ayanga kendo ka oyalo Injili mar Pinyruodh Nyasaye. En kod puonj mang'e- 
ny kendo moyangore manyiso kaka tho Yesu biro bedo 8:31 -9:31,10:33,34,45, bang'e to 
ogik gi tho Yesu e msalaba mondo othone richo mar piny. 

THORRO. 

Mariko nyiso Yesu kaka jatich mar Nyasaye mane obiro mondo onyis dwaro mar 
Nyasaye. Timbe mag honni, chang, bedo giteko kuom jochiende gi tekone owuon nyiso 
piny ni Yesu ok ne en mana jatich kaka jomoko, to ne en Wuod Nyasaye 15:39 chier mar 
Yesu nyiso duto mane otimo kendo sani warito duoke kod duong' koa e polo. Mariko 
bende nondiko kojiwogo Jo-Kristo man Rumi mondo gibed motegno to moloyo to e 
ndalo mag sandruok. 

WECHE MOCHAN KAE GIN: 

1. Johana jabatiso gi batiso mar Ruoth 1:1-13 

2. Tich Yesu e dala mar Galili :l:14-9:50 

3. Wuoth madhi Jerusalem gi donjone 10:1-11:26 

4. Lweny mane otimore e dala maduong 11:27 - 12:44 

5. Koro weche kuom gik mabiro 13: 1-37. 

6. Tho Yesu kod chierne 14:1-16:8(9-20) 9-20 - kitepe moko 
machon ok nondiko, to giber nikech gin kod puonj motegno. 



Johana Jabatiso Oiko Yor Yesu 

IMa e chakruok mar Wach Mabcr Mar 
Yesu Kristo Wuod Nyasaye. 
2 En mana kaka ondiki e kitap Janabi 
Isaya niya, 

"Abiro oro jaotena notel nyimi 
mondo olosni ya" 3 "Duond ng'at 
moro kok e thim ni, 'Ikuru ne Ruoth 
yore, losneuru yo morierc tir." 

4 Kamano e kaka Johana ne owuok e 
thim kopuonjo ji ni nyaka gilok chunygi 
eka obatisgi kaka ranyisi ni Nyasaye 



oseweyo nigi richogi. 5 Kuom mano jo 
piny Judea duto kod ji duto moa 
Jerusalem nowuok odhi ire. Ne gihulo 
richogi mi Johana nobatisogi e aora 
Jordan. fi Johana norwakore gi lewni 
molos gi yie ngamia kendo notweyo 
kamba mar pien e nungone. Nochamo 
bonyo kod mor kich manie thim. 7 Wach 
mane Johana yalo ne chal kama: "Ng'at 
moro biro bang'a moloya gi duong'. 
Oduong maok awinjora gonyo kata 
mana tond wuochene. 8 An abatisou gi pi, 
to en obiro tisou gi Roho Maler." 



Yesu Otisi Kendo Otem 

9 E kindeno Yesu nobiro koa Nazareth, 
e piny Galilie mi Johana nobatise e aora 
Jordan. !0 Ka noyudo Yesu wuok aa e pi, 
noneno polo kayawore kendo ka Roho 
Maler lor mondo opi kuome c kido mar 
akuru. n To dwol maduong' noa e polo 
kawacho niya, "In e Wuoda mahero. 
Chunya mor ktdi." 

12 Gikanyono Roho Maler nokaso Yesu 
motere e thim, ls kendo nodak e thim 
kuno ndalo picro ang'wen, ka Satan tcme. 
E thim kuno Yesu nodak e kind le mag 
thim, to malaike ne tiyone. 

Luong Mar Jopuonjre Mokwongo 

14 Ka nosetwe Johana e od twech, Yesu 
nodhiyo Galili, koyalo Wach Maber mar 
Nyasaye. L5 Noyalo niya, "Saa osechopo 
kendo Pinyruodh Nyasaye osekayo 
machiegni. Lokreuru kendo yieuru Wach 
Maber." 

lf; Ka noyudo Yesu wuotho e bath Nam 
Galili, noneno Simon gi owadgi ma 
Andrea ka jobolo gokgi e nam, nikech ne 
gin jolupo. 17 Yesu nowachonigi ni, "Biuru 
mondo uluwa, mondo kar ywayo rech to 
aketu ubed joywa ji." 18 Ne giweyo gokegi 
sanosano mi giluwe. 

19 Yesu nomedo chwalore nyime matin 
mi noneno Jakobo wuod Zebedi gi omin 
mare ma Johana ka jobet e yie kendo loso 
gokegi. -°Maok odeko Yesu nolwongogi, 
kendo ne giweyo wuon-gi ma Zebedi e 
yie, kaachiel gi jotich mondiki mane 
konyogi, mi giluwoe. 

Yesu Oriembo Jaehien Marach 

21 Ne gidhi Kapernaum, to kane Sabato 
ochopo, Yesu nodonjo e od lemo mi 
ochako puonjo. 22 Ji nowuoro puonjne, 
nikech nopuonjo ka ng at man gi teko, to 
ok ka Jopuonj Chik. 2;i To kanyono ei od 
lemo ne nitie ng'at moro mane nigi 
jaehien marach. Ng'atni noywak matek 
kawacho ni, 24 "Idwaro ang'o irwa ka, 
Yesu ja Nazareth? Ibiro mondo itiekwa 
koso? Ang'eyo ng'ama in, in Ng'ama Ler 

mar Nyasaye!" 

25 To Yesu nokwere gi duol matek ni, 
"Ling thi! Aa kuome!" 2f 'Jachien marach- 
no noyuko ng'atno mi ogoyo koko gi 
dwol maliyore, bang'e oa oweye. 

- 7 Jogo duto nowuoro ahinya, 
magipenjore ni, "Ma to ang'oni? Puonj 
manyien kendo man-gi teko! Ng'atni 
chiko koda ka jochiende kendo giwinje" 
28 Humb Yesu nolandore piyopiyo e 
gwenge molworo Galili. 

Yesu Oehango Ji Matlioth. 

2!, Mapiyo piyo bang' ka gia e od lemo 
ne gidhi kaachiel gi Jakobo kod Johana e 
dalagi Simon gi Andrea. 3() To maar Petro 
nonindo e kitanda, ka midhusi onure. 
Jomane nikanyo nonyiso Yesu wachno 
piyopiyo. ;il Omiyo Yesu nodhi ire, 
momako lwete kokonye mondo oa malo. 
Midhusi noweyo dhakono mi otiyonigi. 

,J2 Odhiambono, ka piny noseyuso, ji 
nokelo ni Yesu jotuo duto kaachiel gi 
joma nigi jochiende. ;j3 Jodalano duto 
nochokore e dhoot kama ne Yesu nitie, 
34 to Yesu nochango ji mathoth mane nigi 
kit tuoche mayoreyore. Bende noricmbo 
jochiende oa kuom ji, to ne ok oyiene 
jochiendego mondo owuo nikech ne 
ging'eyo ni En ng'a. 

Yesu Olemo Kar Kende 

;35 Kinyne kogwen ka piny pod olil, 
Yesu noa malo mowcyo ot kama noninde. 
Nowuok modhi kama ochwalore mopon- 
do, mi nolemo kuno. -'"'Simon gi joge ne 
jodhi manye, ti7 Kendo kane giyude to ne 
giwachone ni, "Ji duto manyi." 

38 To Yesu nodwokogi kawacho ni, 
"Wadhiuru kamachielo c gwenge man 
machiegni, mondo kuno bende ayalic." 
Mano emomiyo asebiro. ;jf, Omiyo 
nowuotho e Galili duto, koyalo e utegi 
mag lemo kendo koriembo jochiende 
kuom ji. 

Ng'at Man-gi Dhoho 

40 Jadhoho moro nobiro mogoyo 

chonge piny e nyim Yesu kosaye ni, 
"Kiyie to inyalo puodha." 41 Yesu nokccho 
ng'atno morieyo bade omule, kowacho ni, 
"Ayie, puodhri!" 42 Gikanyono dhoho 
norumo kuom ng'atno mochango 

4S Yesu nogonyo ng'atno piyopiyo 
mondo odhi kochike matek ni, 44 "Ne ni ok 
inyiso ng'ato wachni. To dhiyo mondo 
ikuong inyisri e nyim jadolo kendo ichiw 
misengini mane Musa ochiko joma 
opuodhi mondo otim, eka ji ong'e ni koro 
iler." 45 Kar timo kamano to ng'atni 
nochako lando wachno e saa nogo mane 
oa ir Yesu. Kuom mano Yesu koro ne ok 
nyal donjo ajanga c dala moro amora, to 
nodak mana oko kuonde ma ji ongee. To 
kata kamano ji ne pod biro ire koa kuonde 
duto. 

Yesu Ochango Ja Athany 

Bang' ndalo manok Yesu nochako 
oduogo e dala mar Kapernaum, 
kendo ji nowinjo ni osebiro dala. 2 Kuom 
mano ji mang'eny nochokore mopong'o 
ot mane entie thich maonge kama odong', 
koda ka dhoot oko, to Yesu nopuonjogi 
Wach. 3 Jomoko nobiro mi gikelone ja 
athany ka ji ang'wen oting'e. 4 To kane 
jogo oyudo ka chopo ir Yesu tek nikech 
oganda makwar mane nikode, ne gitucho 
wi tat ot mochomore gi kama Yesu ne 
nitie tir mi giloro ja athanyno konindo e 
par nyaka nochopo e nyim Yesu, %a Y?su 
noneno yie ma jogo ne nigo, nowacho ni 
ja athanyno niya, "Wuoda, richoni 
oweni." 

6 To jopuonj Chik moko ma noyudo 
obet ei ot kanyo nochako penjore e chun- 
ygi ni, ""Ng'atni wuoyo nadi? Oyanyo 
Nyasaye! Ere kaka onyalo nyiso jali ni 
richone owene to wang'eyo ni Nyasaye 
kende ema weyo ni ji richogi? 

8 Sano sano Yesu nong'eyo e chunye 
gima jopuonj Chik neparo e chunygi, 
omiyo nowachonigi niya, "Ang'o momiyo 
uparo gik muparogo? 9 Mane mayot 
wacho ni ja athany kuom weche ariyogi: 
ni 'richoni oweni', koso ni, 'chung' malo 



ikaw pieni mondo iwuoth'? 10 To atimo 
ma mondo ung'e ni Wuod Dhano nigi 
teko e pinyni mar weyo richo" Bang' loso 
kamano Yesu nowacho ni ja athanyno 
niya, n "Winji omera, aa malo iting' pieni 
mondo idhi dala". ,2 Ng'atno noa malo 
mokawo pienc mi nowuotho ang'ienga ka 
ji duto nene. Timni nomako dho ji duto 
mane nikanyo mi ne gidendo Nyasaye ka 
giwacho ni, "Nyaka ne nywolwa pok 
waneno gima kama." 

Luong Mar Lawi 

13 Yesu nochako wuoth kendo koluwo 
tie Nam to oganda maduong' nobiro ire 
mi opuonjogi. 14 Ka noyudo owuotho e tie 
Nam, noneno Lawi wuod Alfayo kobet 
piny e od solo osuru. Yesu nowachone 
Lawi ni, "Luwa", mi Lawi noa malo mi 
oluwe. 

15 Ka noyudo Yesu chiemo e od Lawi, 
Josol osuru kod "joricho" mang'eny ne 
jochiemo kode e mesa kaachiel gi jopuon- 
jrene, nimar jogo mane luwo bang'e ne 
ng'eny 1(i To ka jopuonj Chik ma jo 
Farisai nonene kochiemo gi "joricho" gi 
josol osuru, ne gipenjo jopuonj re Yesu 
niya, "Ang'o momiyo ochiemo gi josol 
osuru gi joricho'?" 

17 Ka Yesu nowinjo wachno to nowa- 
chonigi ni, "Joma ngima ok dwar jathieth 
mak mana joma tuo. Ok ne abiro mondo 
aluong joma kare, to nobiro mondo alu- 
ong joricho." 

Openj Yesu Wach Tweyo Chiemo 

18 Nochopo kinde ma jopuonj re Johana 
kod jo Farisai jotweyo e chiemo. Jomoko 
nobiro mopenjo Yesu: "Ere kaka 
Jopuonjre mag Johana kod jopuojre mag 
jo Farisai jotweyo chiemo to jopuonjreni 
to chiemo achiema?" 

1! 'To Yesu nodwokogi kapenjogi ni, 
"Be wend wuon kisera ditwe chiemo adier 
ka pod en kodgi"Chutho, ok ginyal tweyo 
kapod gin kode. 20 To ndalo biro ma wuon 
kisera nogol e kindgi, kendo ndalono ema 
ginitwe chiemo. 

2 '"Ng'ato ok nyal twang'o karaka mar 
law manyien kuom law moti. Kotimo 
kamano to karaka mar law manyienno 
nyalo jowo law machonno mi omcd yiech 
moloyo. 22 Bende ng'ato ok nyal olo divai 
manyien e piend divai machon. Kotimo 
kamano to divai nyalo baro piend divaino 
mi divaino kethre. Ooyo, divai manyien 
nyaka ol mana e piende divai manyien." 

Ruodh Sabato 

23 Chieng' Sabato moro Yesu noyudo 
kadho e kind puothe mag ngano mochick, 
to jopuonjrene nochako jako wi ngano 
mondo gicham. 24 To jo Farisai nochako 
ng'ur ka giwacho ne Yesu ni, "Ncye, ang'o 
momiyo jopuonjreni timo gima kwero 
chieng' Sabato?" 

25 Yesu nodwokogi ni, "Donge useso- 
mo gima Daudi notimo chieng' ma en 
kaachicl gi joma ne nikode ne gidenyo 
kendo gichando? 26 E kinde mag Abiathar 
Jadolo Maduong', wang'eyo kaka Daudi 
nodonjo e od Nyasaye mi ochamo makati 
ma nosepuodhi moket tengc ma Chik ok 
oyiene ng'ato ang'ata mondo ocham , 
makmana jodolo. Daudi nochamo 
makatino mi opogone nyaka joma ne 
nikode mi gin bende ne gichamo." 

27 Yesu nodhi nyime mowachonigi ni, 
"Sabato noketi nikech dhano, to dhano ne 
ok ochwe nikech Sabato. 28 Omiyo Wuod 
Dhano en Ruoth koda ka mar Sabato." 

Chieng' moro Yesu nochako odonjo 
e od lcmo, to ne nitie ng'ato kanyo 
ma lwete notal. 2 Ji moko ne jokiyo Yesu 
kanyo ka gidwaro yo ma ginyalo don- 
jonego kaka jaketho. Kuom mano ne 
gichomo wang'gi kuome mondo gine 
ane ka mit dochang ng'atno chieng' 
Sabato. ;i Yesu nowachone ng'at ma lwete 
otalno niya, "Chungi ane e nyimji duto 
ka." 4 Bang'e Yesu nopenjo jogo ni, "Ere 
gima chikwa oyie mondo otim chieng' 
Sabato? Timo maber koso timo marach, 
reso ngima koso nek>?" To jogo noling' 
thi. 



3 Yesu nogawo jogo gi mirima kendo 
ka chunye lit ahinya nikech chunygi ne 
tek. Nowacho ni jal ma lwete otalno ni, 
"Rie lweti", mi ng'atno norieyo lwete 
kendo lwete nochango chuth. (i Bang'eno 
jo Farisai nowuok oko mochako chano 
kaachicl gi jo Herodc kaka diginege. 

Oganda Maduong' Oluwo Yesu 

7 Yesu kaachicl gi jopuonjrene nowuok 
oa kanyo mi gidhi e dho nam, to oganda 
maduong' moa Galili noluwo bang'e. 8 Ji 
mamoko mane osewinjo humbe kuom gik 
madongo mane otimo bende nobiro ire 
moa kuonde mopogore opogore kaka: 
Judea, Jerusalem, Idumea, kod gwenge 
molworo Turo gi Sidon. ! 'To nikech 
oganda ne opoto but Yesu maok onyal 
yweyo, nonyiso jopuonjrene mondo oikne 
yie moro matin mondo okonyrego maok 
ji othung'e. 10 Dhano nodiyo Yesu 
kamano nikech nosechango ji mathoth 
kendo mani nomiyo joma tuo mamoko 
bende ne riyore nyime mondo gimul 
Yesu. n E saa asaya mane jochiende 
oneno Yesu, ne gipodho piny c nyime ka 
giywagore ni, "In e Wuod Nyasaye." 12 To 
Yesu nochikogi matek ni kik gihul gima 
En. 

Walo Joote Apar Gariyo 

13 Yesu noidho modhi malo e bath got 
kendo nogwelo jo mane odwaro mondo 
odhi kode, mi jogo nodhi kode. 14, Ne 
oyiero ji apar gariyo, mane okcto tenge 
kaka joote, mondo gibed kode eka mondo 
oorgi gidhi giyal Wach Maber 15 kendo 
gibed gi teko mar golo jochiende kuom ji. 
16 Magi e joote apar gariyo mane oyier: 
Simon (mane omiyo nying machielo ni 
Petro); 17 Jakobo wuod Zebedi, kod owad- 
gi miluongo ni Johana (owetegi Yesu 
neluongo ni Boanerges, ticnde ni yawuot 
Mor Polo); ,8 gi Andrea, Filipo, 
Batholomayo, Mathayo; gi Thoma, 
Jakobo wuod Alfayo, Thadayo, Simon ma 
ja-Zelote, 19 kod Judas ja Iskariot, jal ma 
nondhoge 

Yesu Kod Belzebub 

20 Bang'e Yesu nodonjo e ot moro to 
oganda maduong' nochokorc kanyo 
kendo makata mana thuolo mar chiemo 
gi jopuonjrene ne ok onyal yudo. 2I To ka 
joodgi Yesu nowinjo wachni, ne gidhi ire 
mondo gigole kanyo githuon, ka giwacho 
niya, "Wiye obiro marach". 

22 Jopuonj Chik mane obiro kanyo koa 
Jerusalem to nowacho kuom Yesu ni, 
"Opong gi teko mar Belzebub! Ogolo 
jochiende gi teko mar ruodh jochiende." 

a3 To Yesu nolwongogi ire mowuoyo 
kodgi gi ngeche kowacho niya, "Ere kaka 
Satan digol Satan? 24 Ka pinyruotb moro 
opogore kendo joge gore kendgi to 
pinyruodhno ok nyal chung'. - 5 Bende ka 
joot achiel opogore to odno nyaka podhi. 
2<i E kaka ka Satan diked gi pinyruodhe 
owuon, kata ka dopogre owuon to ok 
dochung', to mano ema dibed giko 
lochne. 27 Chutho onge ng'at manyalo 
monjo od ng'at moloye mi maye gige ka 
ok otweyo ng'atno mokwongo eka bang e 
omaye gige. 28 Anyisou adier ni richo ma 
dhano osetimo gi ayany ma giseyanyogo 
Nyasaye nowenegi. 29 To ng'ato ang'ata 
mowuoyo marach kuom Roho Maler ok 
nowene richone, nikech oseketho ketho 
mochwere. 

30 Nowacho kamano nikech jogi ne 
wuoyo kawacho ni, "En gi jachien 
marach." 

Mill Yesu Gi Owetene 

;il Bang'eno min Yesu gi owetene 
nobiro ire. Ne gioro ng'ato mondo olu- 
ong nigi Yesu ka gin to gidong' gioko. 
•^Oganda manobet kolworo Yesu nowa- 
chone niya, "Minu gi oweteni jo nioko ka 
gidwari." 

J ! To Yesu nopenjogi ni, "Minwa gi 
owetena to gin ng'a gini?" 

34 Kosewacho kamano to nong'iyo 
joma ne obet kolwore kaeto owacho niya, 
"Eri, magi e minwa gi owetena! ;j5 Ng'ato 
ang'ata matimo dwaro Nyasaye e owad- 
wa gi nyamera kod minwa." 

Ngeeh Jachuoyo 

4 Kendo Yesu nochako puojo e dho 
nam. To oganda mane olwore ne 
duong' omiyo nodonjo ei yie mi obetie ka 
ji duto to ochung' oko e dho nam. 2 Yesu 
nopuonjogi gik mang'eny kokonyore gi 
ngeche. E puonjnc nowacho niya, 
3 "Winjauru! Japur moro nowuok modhi 
chwoyo kodhi, 4 to ka noyudo ochwoyo, 
kodhi moko nolwar e dir yo, mi winy 
nobiro mochamogi tee. 5 To kodhi moko 
nolwar kuonde motimo lwendni, ma lo 
operorec. Kodhigo notwi piyo piyo, 
nikech lowo ne ok tut. (i To ka chieng' 
nowuok, chamgo nowang', kendo nikech 
ne gionge tiendcgi, ne gitwo. "Kodhi 
moko nolwar e kind kudho, to ka kud- 
hogo nodongo, ne githung'o chamgo mi 
gimonogi nyak. 8 To moko nolwar e lowo 
maber, mi ne gitwi kendo gidongo. Ne 
ginyago cham, moko nyadi piero adek, 
moko nyadi piero auchiel, kendo moko 
nyadi mia achiel." 

;) Bang'e Yesu nomedo wacho niya, 
"Ng'at man gi it mar winjo wach mondo 
owinji." 

10 Ka odong' kende, jopuonjrene apar 
gariyo gi jomoko mane nibute nopenje 
tiend ngechego. u Nonyisogi ni, "Un 
oyienu ng'eyo tiend gik mopondo mag 
Pinyruodh Nyasaye. To kuom jogo man 
oko gimoro amora iwacho nigi gi ngeche 
12 mondo, 

'"Ginen anena to kik ginyal ng'eyo, 
kendo giwinj awinja to kik ging'e 
tiend wach; nikech dipo ka gilokore 
mi owenigi richogi!'" 

13 Yesu nomedo loso kodgi kowacho ni, 
"Ere kaka ok unyal winjo tiend ngeroni? 
Ka kamano to be ubiro winjo tiend ngero 
moro amora. 14 Japur chwoyo Wach. 
L5 Jomoko chalo gi kodhi molwar e dier yo, 
kama ichwoyoe Wach. E saa nogo ma jogi 
owinjoe Wach to Satan biro mi magi 
Wach ma giwinjono. lf 'Jomoko to chal 
mana kaka kodhi mochwo e lowo moper- 



ore e wi lwanda. Gin giwinjo Wach kendo 
girwake gi ilo sanosano. 17 To nikech 
gionge tiendegi Wach ok bedi e igi 
aming'a. Ka chandruok kata sand obiro 
nigi nikech Wach Nyasaye to gipodho 
piyopiyo nono. 18 Moko kaka kodhi mol- 
war e kind kudho. 19 To achien parruok 
mag ngima pinyni gi wuond ma mwandu 
kelo kaachiel gi gombo ma gigombogo 
gik mathoth, kendo thung'o Wach mi 
obed maonge konyruok. 20 Moko to chal 
mana gi kodhi mochuo e lowo maber. 
giwinjo Wach mi girwaki. Kendo ginyak 
maber mana ka kodhi manyak nyadi piero 
adek, nyadi piero auchiel, nyaka nyadi 
mia achiel." 

Taya Man Kama Oting'ore 

21 Nowacho nigi niya, "Be ng'ato 
kuomu nyalo moko taya kaeto oumo gi 
atonga kata oketo e bwo otanda? Donge 
ikete kama oting'ore mondo omeny ot 
duto? 22 Ng'euru ni onge gimoro mopan- 
di maok nong'ere achien, to bende onge 
gimoro amora mitimo ling'ling' maok 
nong'e ratiro. 2S Ka ng'ato nigi it mar 
winjo wach to mondo owinji." 

24 Yesu nodhi nyime kaluwonigi ni, 
"Chikuru itu maber mondo uwinj weche 
miwachonu, nikech rapim mupimoe ema 
nopimnue, kendo moloyo kanyo. 
25 Nikech ng'at man-go ema nomedi; to 
ng'at maonge go to noma koda ka matin 
ma en-g3no." 

Ngeeh Kodhi Madongo 

26 Nowacho bende ni, "Pinyruoth 
Nyasaye chal gi ng'at ma chuoyo kodhi e 
lowo. 27 Kata bed otieno kata odiechicng', 
ka ng'atno nindo kata oneno, to kodhigo 
twi atwiya mi dongi, ka jachuoyo ok 
ong'eyo kaka mano timore. 28 Lowo 
owuon ema golo kodhi; mokwongo tien- 
dene wuok, eka wiye gulo oko aye bang'e 
kodhi dongo mi chieg cham. 29 Ka cham 
osechiek to gikanyono wuon puodho 
kawo pand k?yo mondo okc. 

Ngech Koth Karadali 

30 Nowacho kendo niya, "Yo mane ma 
dwaporgo Pinyruodh Polo kaka chal, 
kata en ngero mane manyalo nyisowa 
kite? 31 Ochal gi koth karadali ma en e 
kodhi matinie mogik mikomo e puodho. 
!2 To kata otin kamano to kosekome to 
odongo mi obed maduong' moloyo yiend 
puodho duto. Bedene yarore madongo mi 
winy mahuyo e kor polo bi pi mi ywe e 
tipone. 

3S Yesu nomedo wuoyonigi gi ngeche 
machal gi mago e thuolo moro amora 
mane ginyalo winje. 34 Ne ok owachonigi 
wach moro amora maok okonyore gi 
ngero. To ka thuolo noyudore mi odong' 
gi jopuonjrene kendgi to nonyisogi tiend 
weche duto. 

Yesu Okweyo Ahiti 

35 Chieng'no godhiambo Yesu nowa- 
cho ni jopuonjrene ni, "Wadhiuru loka 
nam." 36 Omiyo ne giwuok giweyo ogan- 
da, mi gikawe mana kaka ne En-no, mi 
gichako kwang' kode ei yie. Ne nitie yied- 
hi mamoko bende mane kwang' kodgi e 
nam. 37 Eka ahiti maduong' nosieko mi 
apaka nochako tago yie koni gi koni mi pi 
ochako pong'e. ;j8 Sechego noyudo Yesu 
nindo e wi raten man kapier yie. 
Jopuonjre nochiewe ka kone ni, "Japuonj, 
donge litni ka watho?" 

39 Yesu nochicw mokwero yamo. 
Nochiko apaka kowachone ni, "Kue! Ling' 
thi!" Gikanyono yamo nokue mi piny 
oling' thi. 

40 Bang' mano Yesu nowachone jop- 
uonjrene niya, "Ang'o momiyo uluor 
kamano? Pod uonge mana gi yie?" 

41 Luoro nomakogi mi gipenjore kend- 
gi niya, "Ma ang'o matimore ni? Koda ka 
yamo gi apaka bende winje?" 

Ng'at Ma Jachien San do Oehangi 

5Ne ging'ado nam nyaka loka e 
gweng' miluongo ni Gerasi. 2 To Ka 
Yesu nowuok e yie nii to ng'at moro man 

gi jachion marach ma nodak e kar licte 
noromone. ;j Ng'atni nodak kama iikoe ji, 
kendo onge ng'at mane nyalo ronye mi 
tweye kata mana gi nyororo. 4 Nikech 
nosebedo ka itweyo lwetene gi tiendene 
to nyoroche mane itweyego nochodo 
achoda mi ong'iny matindo tindo chumbe 
mane iridogo tiendene. Koro ne onge 
ng'ato ma tekre ng'eny mane nyalo 
ronye. 5 Otieno gi odicchicng' duto ng'at- 
ni ne fwayore e kind liete kendo e gode 
man machiegni koywagore matek kendo 
kong' adore gi kite. 

fi Kane oneno Yesu kabiro gi kuma bor, 
noringo odhi ire mogore piny e nyime. 
"Nogoyo koko gi dwol maduong' mogik 
ni, "Iomo ang'o ira ka, Yesu Wuod 
Nyasaye Mamalo chutho? Kuong'ri ni 
Nyasaye ni ok ibi sanda!" 8 Noyudo Yesu 
wachone ni, "Aa kuom ng'atni, jachien 
marachni!" 

9 Eka Yesu nopenje ni, "Nyingi ng'a?" 
To en nodwoke ni, 

"Nyinga Lejo, nikech wang'eny." 10 Eka 
nochako sayo Yesu mondo kik oriembgi 
gia e gweng'no 

11 To noyudo kweth mag nguruwe 
moko kwayo e bath got mane ni 
machiegni. 12 Jochiendego nosayo Yesu 
kawacho ni, "Orwa ir nguruwe ka mondo 
wadhi wadonj e igi." 13 Yesu nomiycgi 
thuolo mi jochiendego nowuok modhi 
odonjo ei nguruwego. Kwethgo duto kar 
rombgi mane nyalo romo alufu ariyo, 
noringo matek kaluwo aridiridi 
mochomo nam mi giduto ne githo e pi. 

14 Jokwadh nguruwego noringo oa 
modhi onyiso ji duto modak e taon gi 
gweng'no gima nosetimore, omiyo jogo 
duto nobiro mondo gin bende gineye gi 
wang'gi. 15 Kane gibiro ir Yesu, ne gineno 
ng'at ma yande jochiende mag Lejo san- 
dono kobet piny kanyo korwakore maber 
kendo pache nikare mi luoro nomakogi. 
,f 'To jogo mane oneno kaka Yesu golo 
jachien kuom ng'atno nonyiso ji gik 
moko duto mane osetimore ni ng'atno 
kendo ni nguruwe. 17 Kuom mano jogo 



nosayo Yesu mondo oa e gweng'gi. 

18 Ka noyudo Yesu donjo e yie, ng'at 
mane j achicn sando mane oy udo 
osechangono nosaye mondo oyie odhi 
kode. 19 To Yesu notame kawachone ni, 
"Dog dala ir joodi mondo inyisgi gik 
madongo ma Ruoth osctimoni, kendo 
kaka osekechi gi kech maduong'". 
20 Omiyo ng'atno noa modhi mi nochako 
lando e gwenge mag Dekapoli konyiso ji 
gik ma Yesu nosetimone. Ji duto 
nowuoro wechego. 

Nyako Motho Kod Dhako Matuo 

21 Kane Yesu oseng'ado nam gi yie mi 
odok loka machiclo, oganda maduong' 
nolwore. 22 To kane pod en e tie nam, 
jatend od lemo moro manyinge Jairo 
nobiro kanyo. Kane oneno Yesu nogoyo 
chonge piny e nyime 23 kohombe ni, 
"Nyara matin tuo dwa tho, yie ibi mondo 
iket lweti kuome mondo ochangi odok 
mangima." 24 Omiyo Yesu nowuok modhi 
kode. 

Oganda maduong' ne luwo bang' Yesu 
kodiye koni gi koni. 25 To dhako moro ne 
ni ei oganda kanyo mane osebedo ka iyc 
chwer kuom higini apar gariyo. 
26 Dhakoni nosechandore miwuoro e lwet 
jothieth mathoth kendo nosetieko mwan- 
du duto mane en-go to ne ok oyudo 
resruok. Kar chango to koreka tuone 
nomedore. 27 Kane owinjo humb Yesu, 
nobiro kang'eye ei oganda mi omulo riak 
nangane, 28 koparo e chunye ni, "Kata ka 
amulo mana lawe to abiro chango." 29 Oo 
mar rembe nochung' gikanyono mi now- 
injo e dende ni chandruokne orumo. 

30 Sanosano Yesu nong'eyo ni teko oa 
kuome. Nolokore mi ochomo oganda, 
kopenjogi ni, "En ng'a momulo lepa?" 

31 To jopuonjrene nodwoke ni, "Ineno 
ka ji olwori oketi diere to pod ipenjo 
apenja ni, 'en ng'a momulo lepa?' 

32 Yesu nomedo ng'icho ei oganda 
mondo one ng'at mane omule. ;j;! To kaka 
dhakono nong'eyo e chunye gima noseti- 
morene, nobiro mopodho e nyim Yesu 



kotetni gi luoro kendo nonyise adier man 
kuome duto. 34 Yesu nowachone ni, 
"Nyara yieni ema omiyo ichango. Dhi gi 
kuwe kendo chandruokni mondo orum 
chuth." 

35 Ka noyudo Yesu pod wuoyo, jomoko 
nobiro moa e od Jairo ma jatend od lemo. 
Ne giwachone Jairo niya, "Nyari osctho, 
ang'o momiyo pod ichando Japuonj?" 

36 Ka ok osedewo wach jogo, Yesu 
nowachone jatend lemono ni, "We luor, 
yie ayiea." 

37 Yesu koro ne ok oyie mondo ng'at 
moro oluwe mak mana Petro gi Jakobo 
kod Johana owadgi Jakobo. 38 Kane 
gichopo e dala jatend od lemo, Yesu 
noyudo ka dala otimo koko; ka ji ywak 
kendo goyo nduru matek. 39 Nodonjo ei ot 
mopenjogi niya, "Koko gi nduru ni mana- 
di? Nyathi ok otho, onindo aninda." 40 To 
jogo nonyiere anyicra. 

Kane osegologi oko duto, nokawo 
wuon nyathi gi min-gi kaachiel gi jop- 
uonjre mane nikode, mi odonjo kodgi 
nyaka iye kuma nyathi ne nitie. 41 Yesu 
nomako lwet nyathi manyakono mi owa- 
choni ni, "Talitha koum(tiende ni, "nyako 
matin, anyisi ni aa malo!") 42 Sano sano 
nyakono nochung' malo mochako 
wuotho e dier ot (ne en jahigini apar 
gariyo). Ji duto nohum nono kuom gima 
notimoreno. 43 To Yesu nosiemogi matek 
ni kik ginyis ng'ato wachni, bang'e nony- 
isogi ni mondo gimi nyano gimoro 
ocham. 

Janabi Maonge Luor 

6 Yesu noa kanyo modhi dalagi 
kaachiel gi jopuonjrene. 2 To ka 
Sabato nochopo nochako puonjo ei od 
lemo. Ji mang'eny mane owinje nohum 
nono, ka gipenjore ni, 

"Ng'atni ogolo gigi kure, koso rieko 
manade mosemiyeni, momiyo otimo koda 
ka honni! 3 Donge en e japa bao ma wuod 
Maria kendo ma owetene gin Jakobo gi 
Jose kod Juda gi Simon? Nyiminene 
donge nikodwa ka?" Kamano ne gisin 

kode. 

4 To Yesu nowachonigi niya, "Janabi 
imiyo duong' kuonde moko, makmana 
jogweng'gi gi wedene kod joode ema 
ochaye." 5 Omiyo Yesu koro ne ok nyal 
timo honni kanyo, makmana ni noketo 
lwete kuomjoma tuo manok mi ochang- 
ogi. 6 To nowuoro kaka jogo ne onge gi 
yie. 

Yesu Ooro Ji Apar Gariyo 

Bang' mano Yesu nomedo dhi nyime 
gi puonjo e gweng' ka gweng' 7 Kindeno 
noluongo ire Ji apar gariyo, mi oorogi ji 
ariyo ariyo, kendo omiyogi teko kuom 
jochiende maricho. 

8 Nomiyogi chik machal kama: "Kik 
ukaw gimoro mar wuoth makmana ludh 
wuoth. Makati, kata ofuku kata pesa 
mikano e ofuku mar kamba kik uting'. 
;) Pat pat ema urwaki, to kik uting' sati 
machielo miloko. 10 Ot moro amora 
mudonje to dagieuru nyaka udar e taon- 
no. n Kaponi udhi e dala moro to ok 
orwaku kata ka jadalono otamore winjo 
wachu, to mondo uteng' buch tiendeu 
kaeto ua kanyo. Mano nobednigi ranyisi 
ni bura oseloyogi." 

12 Ncgi wuok magidhi yalo ni ji mondo 
olokre owe richo. 13 Bende ne gigolo 
jochiende mathoth kuom ji kendo ne 
giolo mo kuom joma tuo mathoth mi 
gichangogi. 

Qng'ad Wi Johana Jabatiso 

14 Ruoth Herode nowinjo wechegi, 
nikech nying Yesu koro noselandore 
mong'ere malach. Jomoko ne wacho 
kuom Yesu ni, "Johana Jabatiso osechier 
oa kuom joma otho, kendo mano 
emomiyo teko mar timo honni nie ngi- 
mane." 

15 Jomamoko to ne wacho ni, "En 
Elija", to mamoko bende noramo ni, "En 
janabi machal gijonabi machon gilala." 

lf; Ka ruoth Herode nowinjo wechegi, 
nowacho ni, "Johana mane anego osechi- 
er oa kuomjoma otho!" 

17 Herode ne chunye chandore nikech 
en owuon ema nogolo chik mondo omak 
Johana, kendo kuom chikneno askechege 
notweyo Johana moketo e jela. Notimo 
kamano nikech wach Herodia mane en 
chi owadgi ma nyinge Filipo. Herode 
nomayo owadgino dhako mi oloko chiege 
owuon. ,8 To Johana nosebedo ka kwere 
ka wachone niya, "Chik ok oyieni mar 
mayo owadu chiege mondo ibedgo." 
19 Kuom mano dhako ma Herodiano 
nomako sadha gi Johana, kendo nodwaro 
mondo onege. To kata kamno ne ok 
onyal, 20 nikech Herode ne oluoro Johana 
kendo ne ok odwar ni ng'ato ohinye, 
nikech nokawe kaka ng'ama kare kendo 
maler. Kinde ka kinde ka Herode nowin- 
jo yalo Johana to dhoge ne moko; to pod 
nogombo mana mondo omed winjo 
yalone. 

21 Achien thuolo nochopo mondo 
Herodia otim dwarone. Chieng' nywol 
Herode nochopo, kendo ne oloso chiemo 
moyiedhi ni jotend ogandane madongo gi 
jotend jolweny mage kod jok midewo 
duto moa Galili. 22 To kane budho dhi 
nyime, nyar Herodia nobiro momiel c 
nyim Herode mi miendeno nomoro ruoth 
gi wende. 

Ruoth nowachone nyakono niya, 
"Kwaya gimoro amora ma chunyi dwaro 
mondo amiyi." 2;j Herode nosingore ni 
nyano e yor kuong'ruok ni, "Gimoro 
amora mikwaya anamiyi, kata obed mana 
nus pinyruodha." 

24 Nyano nowuok odhi openjo min 
gima dokwa ruoth kowacho ni, 'Akwa 
ang'o?" To min nodwoke ni, "Wi Johana 
Jabatiso." 

25 Gikanyono nyano nodok ir ruoth 
koreto mi okwaye kowacho ni, "Adwaro 
ni mondo imiya wi Johana jabatiso sani 
sani e san." 

2<i Herode chunye nochandore ahinya 
ka nowinjo kwajono. To nikech noyudo 
osesingore e yor kuong'ruok, kendo 
nikech wende, ne ok odwar tuono nyano 
gima nosekwayo. 27 Kuom mano nooro 



janek piyopiyo kendo nomiyo janekno 
chik mondo odhi okelne wi Johana 
Jabatiso. Ng'atno nodhi mong'ado wi 
Johana e jela kama ne entie, 28 bang'c 
nokelo wich moseng'adi koketo e san. Ne 
omiyo nyako ma miende nolombo ji cha, 
mi nyakono nochiwe ni min mare. 29 Kanc 
jopuonjre Johana owinjo wachni, ne 
gibiro mi gikawo ringre mi gipielo c bur 
mar yik. 

Yesu Opidho Ji Alufu Abieh 

30 Joote noduogo onyiso Yesu gik moko 
duto mane gitimo kendo gipuonjo. 31 To 
nikech ji mathoth ne biro irgi kendo aa 
maok giwenigi thuolo kata mar chiemo, 
Yesu nowacho ni jopuonjrcnc niya, 
"Wawuoguru ka mondo wadhi kamoro 
mopondo ma ji ongee mondo wayue 
kuno. S2 Kuom mano ne ging'ado nam, gi 
yie, gin kendgi, mondo gidwar kar yweyo 
mokuwe. 

3;3 Kata kamano ji mang'eny ma 
nonenogi ka giwuok nofwenyo sanosano 
ni en Yesu gi lange, omiyo ne giwuok e 
taonde mokiewo machiegni duto ka 
giringo e yor tielo ma gikuongo ni Yesu 
gi jopuonjrene loka kuma ne gidhiye. 
;j4 Ka Yesu nolor oa ei yie, noneno oganda 
maduong' miwuoro, kendo nokechogi 
nikech ne gichal kaka rombe maonge gi 
jakwath. Omiyo nockako puonjogi gik 
mang'eny. 

35 To ka saa koro ne oniang', jopuon- 
jrene nobiro ire mo wachone ni, "Saa koro 
osedeko ahinya to korcka wan kama bor 
gi mier. 36 Gony jogi mondo gidhi e 
gwenge kod mier molworowa mondo 
ging'iew gima digichan." 

;J7 To Yesu nodwokogi kowacho ni, "Un 
uwegi migiuru gimoro gicham." 

Gin to ne gidwoke ka gipenje ni, "Ere 
kaka dwadhi mwang'iew makati ma nen- 
gone oromo misach ng'ato mar dweche 
aboro mondo wapidhgo oganda machal 
kama? - 58 Eka Yesu nopenjogi ni, "Un gi 
makati adi?" 

Kane gisekwano kar romb makati 



mane gin-go ne ginyiso Yesu ni, "Abich, 
gi rech ariyo." 

;j;) Eka Yesu nochiko jopuonjrene 
mondo ochan ji e sidienje matindo tindo, 
ka gibet e lum mang'ich. 40 Kuom mano ji 
nobedo piny e laini, ka sidienje moko 
oting'o ji mia achiel to moko oting'o ji 
piero abich. 41 Ka ji noscbet kamano, Yesu 
nokawo makati abichgi rech ariyogo 
mong'iyo malo, kogoyone Nyasaye eroka- 
mano. Nong'ingo makatigo mi omiyo 
jopuonjrene mondo opog ji. Rech ariyo ka 
bende nopogo matindo tindo ni ji duto. 
42 Ji duto nochiemo moyieng' chuth, 
4 %endo bang chiemo jopuonjre nochoko 
chiemo mopong'o atonge apar gariyo 
kuom makati gi rech mane ji ochamo 
odong'. 44 Kar romb chwo mane ochiemo 
ne gin ji alufu abich. 

Yesu Owuotho E Wi Pi 

45 Sanosano Yesu nochiko jopuonjrene 
mondo gitel nyime gi yie mondo ging'ad 
gidhi loka nam e dala mar Bethsaida, ka 
En to ne pod odong' chien ogonyo ogan- 
da bang' chiemo. 4<i Bang' goyo ni oganda 
oriti, Yesu nodhi e bath got mondo olem. 

47 To ka piny koro nochako yuso, yie 
koro ne nie chuny nam to Yesu to ne 
nikendc oko e lowo motwo kuma ne 
odong'ie. 48 Yesu noneno kaka jopuon- 
jrene ne chandore gi chiko yie, nikech 
yamo ne kedo kodgi. To kar saa apar 
kogwen Yesu nobiro irgi, kowuotho e wi 
pi. Kochopo irgi to nochalo kagima odwa 
kalo akala odhi, 49 to kane ginene 
kowuotho e wi pi kamano, ne giparo ni 
En jachien. Omiyo ne gibuok mi gikok 
matek, 50 nikech giduto ne ginene mi 
gidoko maluor. 

To Yesu noloso kodgi sanosano kowa- 
chonigi niya, "Chunyu kik aa En mana 
An! Kik uluor." 51 Eka nodonjo e yie 
mobet kodgi, kendo yamo noduono 
mochung! Jopuyonjrene nohum nono, 
52 nikech tiend hond makati ne pok odon- 
jonigi. Pachgi ne pod odinore. 

53 Ka koro ne giseng'ado loka machielo 

ne gichopo Genesaret, mi gigowo kanyo. 
54 To saa nogono mane giwuok gilor e yie, 
ji nong'eyo ni Yesu osedonjo. 55 Ne 
giringo gidhi c mier machiegni man e 
alworano duto mi giting'o joma tuo 
konindo e pere. Jotuogi ne gikelone 
kamora amora mane giwinjo ni Entie. 
5,i Kamoro amora mane Yesu odhiye; e 
mier kata e taonde kata e gwenge, ji ne 
kelo joma tuo e chirni kendo ne gisaye 
mondo oyie jotuogo omul kata mana riak 
nangane. Ji duto mane otimo kamano 
nochango. 

Gik Maler Gi Gik Mochido. 

7 Jo Farisai gi jopuonj Chik moko ma 
noa Jerusalem nochokore but Yesu 
2 mi gineno ka jopuonjrene moko chiemo 
gi lwedo "mochido", tiende ni lwedo 
maok olwoki e yor puodhruok. 3 Jo Farisai 
gi jo Yahudi duto ok chiem kapok 
gilwoko lwetgi e yor puodhruok, kalu- 
wore gi kit jodong-gi machon. 4 Ka gia e 
chiro to ok ginyal chamo gimoro kapok 
gilwokore. Girito timbegi moko machon 
mathoth: kaka lwoko okombe gi agulni, gi 
bakunde mag lowo gi birike. 

5 Kuom mano jo Farisai gi jopuonj 
Chik nopenjo Yesu ni, "Ang'o momiyo 
jopunjrcni ok lu timbe kwerewa machon, 
to kar timo kamano to gichiemo gi lwedo 
'mochido"? 

f 'Nodwoko niya, Isaya nokoro kare 
kuomu, un Un joma wuondore, mana 
kaka ondiki ni, 

'Jogi paka mana gi dhogi kende, to 
chunygi bor koda. 

"Gilama kayiem nono nikech gipuonjo 
chike ma dhano oloso mana kagima gin 
Chike Nyasaye.' 8 Useweyo Chike Nyasaye 
mi koro umako mana puonj ma kwereu 
machon noweyonu." 

! 'Nowachonigi ni, "Un-gi lony 
mathoth mar keto Chike Nyasaye tenge 
mondo urit puonju uwegi! 10 Nikech 
Musa nowacho ni, 'Luor wuoru gi meru; 
kendo ni, 'Ng'ato ang'ata mokuong'o 
wuon kata min nyaka negi'! 1 ! Un to uwa- 

cho ni ka ng'ato onyiso wuon kata min ni, 
'kony moro amora ma dine amiyi koro en 
Koban (tiende ni, mich mowal ni 
Nyasaye) 12 to ng'at makamano koro ok 
uyiene mondo okony wuon kata min. 
ls Kuom mano uketho teko Wach 
Nyasaye gi puonju mane kwereu omiyou. 
Bendc utimo gik mamoko mathoth maket 
gi mano. 

14 Bang'eno Yesu nochako oluongo 
oganda ire kendo mowachonigi niya, 
"Winjauru, un duto, mondo uwinj wach- 
ni. 15 Onge gimoro man oko mar dhano 
ma kodonjo e iye to nyalo miyo odoko 
"mochido". Adiera en ni gik mawuok ei 
dhano ema miyo odoko 'mochido'. 
1(i Ng'at man-gi it mar winjo wach mondo 
owinji." 

17 Kane oseweyo oganda mi odonjo e 
ot, jopuonjrene nopenje tiend ngerono 
mane owuoyonegigo. 18 To nopenjogi ni, 
"Un bende kara pachu odinore? Donge 
uneno ni gima ni oko kodonjo ei dhano ok 
nyal mi odok "mochido"? 19 Nikech ok 
odonji e chunye, to odonjo mana e iye aye 
bang'e igole oko. "( Ka Yesu nowacho ma, 
ne opuodho chiemo duto ni "ler"). 

20 Nomedo wuoyo kowacho niya, 
"Gima wuok koa ei dhano ema miyo 
odoko jaketho. 21 Nikech koa ei dhano, 
kendo kowuok e chunye, ema richo kaka: 
paro maricho, chode, kuo, nek, terruok, 
22 kod wuoro; kaachiel gi timbe maricho, 
wuond, anjawo, ketho nying, sunga kod 
fuwo wuokie. 23 Gik marichogi duto wuok 
e chuny dhano kendo ketho dhano. 

Yie Mar Dhako Ma Ja Grik-Foinike 

24 Yesu noa kanyo modhi e gweng' mar 
Turo. Nodonjo c ot moro kendo ne ok 
odwar mondo ng'ato ong'e ni en kanyo, 
kata kamano, bedonc kanyo ne ok nyal 
tamo ji ng'eyo. 25 Dhako moro many are 
matin ne nigi jachien marach ka nowinjo 
ni En kanyo nodhi ire sanosano mi ogoyo 
chonge piny e nyime. 2f 'Dhakoni ne en 
nyar jo Grik monywol Foinike e piny 
Siria. Nobiro ir Yesu mohombe mondo 



oriemb jachien oa kuom nyare. 

27 Nokone ni, "We nyithindo ema 
okuong ocham kuon mayieng', nikech ok 
ber kawo kuon nyithindo mondo odir ni 
guogi." 

28 Dhakono nodwokc kowacho ni, 
"Iwacho kare, Ruoth, to kata mana guogi 
man e bwo mesa be chamo nginjo ma 
nyithindo olwaro piny." 

29 Eka Yesu nowachone niya, "Nikech 
dwokonino koro inyalo dhi. Jachien 
osewuok oweyo nyari." 

;j0 Dhakono nodhi dala moyudo nyathi- 
neno konindo e kitanda kendo ka jachien 
osea 

Oehang Ng'ama Ite Odino Kendo 
Mamomo. 

31 Yesu nowuok e gweng' mar Turo 
kaluwo Sidon, mi nolor nyaka nam Galili 
mondo eka ochopi e gweng' mar 
Dakapoli. ;32 Kuno, jomoko nokelone ng'at 
moro mane ite odino kendo mane ok nyal 
wuoyo kata matin. Jogi nohombo Yesu 
mondo oket lwete kuom ng'atno. 

33 Ka Yesu nosetero ng'atno tenge, 
kogole oko e kind oganda, nosoyo lith 
lwetene e ite. Eka nong'ulo olawo mi 
omulo lew ng'atno. ;i4 Nong'iyo malo e 
polo, kendo noomo chunye kowacho ni, 
"Efatha", tiende ni, "Yawri." 35 Kar 
dhogeno it ng'atno noyawore kendo lewe 
nogonyore mochako wuoyo maler. 

36 Yesu nochiko joma nenikanyo ni kik 
ginyis ng'ato wachni. To kaka nomedo 
kwerogino c kaka gin bende ne gimedo 
lando wachno. ti7 Ji duto mane owinjo 
wachno nodhier nono ka giwacho ni, 
"Osetimo gik moko duto maber, koda ka 
joma itgi odino omiyo winjo wach, kendo 
momni bende omiyo wuoyo." 

Yesu Opidho Ji Alufu AiigVen 

8E kindego oganda maduong' 
machielo nochokore. To nikech ne 
gionge gi gima digicham, Yesu noluongo 
jopuonjrene ire mowachonigi niya, 
2 "Akecho jogi nikech koro gisebedo koda 



kaa kuom ndalo adck to gionge gima 
ginyalo chamo. 3 Ka agonyogi gidhi 
thuchcgi ka gidenyo kama to gin^lo 
podho e yo, nikech moko kuomgi oa 
mabor." 

4 Jopuonjrene nodwoke ni, "Ere kaka 
ng'ato diyud makati moromo jogi e dier 
thim machal kama?" 

5 Yesu nopenjogi ni, "Un-gi makati 
adi?" Ne gidwoke ni, 'Abiriyo." 

f; Eka nochiko oganda mondo obed 
piny e lum. Bang' mano nokawo makati 
abiriyogo, to ka nosegoyo erokamano, 
nongingogi kaayc to omiyogi jopuon- 
jrenc mondo opog ji, mine gitimo 
kamano. 7 To ne gin gi rech moko manok 
bende Rechgi bende Yesu nogwedho 
momiyo jopuonjrene mondo opog ni ji. 
8 Ji nochiemo moyieng'. Bang' chiemo 
jopuonjre nochoko ng'injo mag chiemo 
mane ji ochamo oweyo moromo atonge 
abiriyo. 9 Kar romb joma chwo mane 
nikanyo ne dirom alufu ang'wen. To ka 
nosegonyo gi, 10 nodonjo e yie, kaachiel gi 
jopuonjrene, mi gidhi e gweng' mar 
Dalmanutha. 

n Jo Farisai nobiro mochako mino 
wach gi Yesu. Ne gikone mondo omigi 
ranyisi moa e polo, ka gitcme. 12 Yesu 
noomo chunye aming'a kaeto owacho 
niya, "Tieng'ni dwaro kuoma honni gi 
ranyisi nang'o? Anyisou adier ni onge 
ranyisi moro amora mibiro migi." 13 Yesu 
noweyogi mi odok odonjo e yie mong'ado 
nam odok loka machielo. 

Thop Jo Farisai Gi Mar Herode 

,4 Jopuonjrene wigi nowil kendo mi ok 
giting'o makati, makmana makati achiel 
kende emane gin-go c yie. I5 Yesu 
nosiemogi kawachonigi ni, "Neuru, 
ritreuru maber kuom thop jo Farisai gi 
mar Herode. 

lfi Jopuonjre nowuoyo e wachni e kind- 
gi gi-wegi migi wacho ni, "Owuoyo 
kamano nikech waonge gi makati." 

17 To kaka Yesu nonge'yo gima giwa- 
cho, nopenjogi ni, "Ang'o momiyo 

uwuoyo kuom makati ma uongego? Pod 
ok unyal neno kata winjo tiend wach? 
Mitki chunyu odinore? 18 Marang'o un-gi 
wengeu to ok unyal neno, kendo un-gi it 
to ok unyal winjo? Ok unyal kata paro 
gik masetimo? I9 Kane ang'ingo makati 
abich mondo ji alufu abich ocham, ne 
uchoko ng'injo mopong'o atonge adi?" 

Ne gidwoke ni, "Apar gariyo." 

20 "To kane ang'ingo makati abiriyo ni 
ji alufu ang'wen, nuchoko atonge adi mag 
ng'injo?" 

Ne gidwoke ni, Abiriyo". 

21 Eka Yesu nowachonigi ni, "Tiend 
wach pod otamou winjo?" 

Chang Mar Muofu E Bethsaida 

22 Ne gichopo Bethsaida, kendo jomoko 
nokelo ni Yesu muofu moro mi gihombe 
mondo omule. 23 Yesu nomako lwet ng'at- 
no mi otere oko mar dalano. Ka nosen- 
g'ulo olawo e wang' muofuno noketo 
lwete kuome, eka openje, "Be ineno 
gimoro?" 

24 Ng'atno noting'o wiye, mongi'cho 
kaeto owachoni Yesu ni, "Aneno ji, gicha- 
lo gi yicnde mawuotho koni gi koni." 

25 Yesu nochako oketo lwetene e wenge 
ng'atno kendo, mi wengene noyawore mi 
koro nonyalo neno gik moko duto maler. 
2<i Bang' mano Yesu nochike mondo odhi 
pacho maok ochako orawo c dala mar 
Bethsaida. 

Petro Ohulo Ni Yesu E Kristo 

27 Bang'e Yesu gi jopuonjrene ne 
jowuok modhi e gwenge mag Kaisari 
Filipi. To kane gin e yo gidhi, nopenjogi 
ni, "Uwinjo ji wacho ni An ng'a?" 

28 Ne gidwoke ni, "Jomoko wacho ni in 
Johana Jabatiso, to jomoko wacho ni in 
Elija, to jomoko bende okawi ni in achiel 
kuom jonabi machon." 

29 Yesu nomedo penjogi ni, "Un to? 
Uwacho ni An ng'a? 

Petro nodwoke ni, "In e Kristo". 

30 Bang' mano Yesu nokwerogi ni kik 
ginyis ng'ato kuome. 

Yeus Okoro Tho Mare 

31 Koa kanyo Yesu nochako puonjogi 
kaka Wuod Dhano nyaka ne yud sand c 
yore mang'eny kendo kaka ne ibiro 
kwede gi jodongo gi jodolo madongo kod 
jopuonj Chik. Nonyisogi bende ni ne 
nyaka bi negc to chieng' mar adek ne 
obiro chier. ;!2 Wechegi nowacho ayanga, 
mi Petro nokawe otere tenge mi okwere 
ni owe wuoyo kamano. 

• t5;i To Yesu nolokore mong'iyo jopuon- 
jrene, bang'e to okwero Petro kowacho 
ni, "Ayi e nyima Satan! Pachi opong' mana 
gi dwaro dhano, to ok gi dwach Nyasaye." 

34 Bang'e Yesu noluongo oganda ire, 
kaachiel gi jopuonjrenc mi owachonigi ni, 
"Ka ng'ato dwaro luwo bang'a to nyaka 
okwedre kende owuon mi okaw msalape 
oting' eka oluwa. ;j5 Nikech ng'ato ang'ata 
madwaro reso ngimane, nowit, to ng'ato 
ang'ata mowito ngimane nikech An to 
kendo nikech Injili nores ngimane. 36 Ere 
ber ma ng'ato to yudo ka piny ngima 
obedo mare to ngimane to olalne? ;i7 Koso 
en ang'o ma ng'ato dichiw mondo owil gi 
ngimane? 3S Ka ng'ato wiye kuot koda kod 
wechena e kind tieng' kendo matimo 
richo to wi Wuod Dhano bende nokuod 
kode chieng' ma enoduogie gi duong' mar 
Wuoro, kaachiel gi Malaike maler." 

9 Bang' mano Yesu nowachonigi ni, 
'Awachonu adier ni jomoko manok 
mochung' buta ka ok nobil tho kapok 
gineno pinyruodh Nyasaye ka biro gi 
teko." 

Kit Yesu Olokore 

2 Bang' ndalo auchiel, Yesu nokawo 
Petro, gi Jakobo kod Johana motelonigi 
gidhi e wi got moro marabora, kama ne 
ginie kendgi maonge ng'ato. Kane gin 
kuno, kite nolokore ka gineno, %ii lepe 
nodoko marachar marieny macharo 
wang', nodoko rachar therrr maonge 
ng'ato ang'ata e piny mangima mane 
nyalo luoko law mi rieny maler kamano. 
4 Kanyono, e nyimgi giduto, Elija gi Musa 
ne jothinyore, kendo ne giwuoyo gi Yesu. 



• 5 Petro nowacho ni Yesu niya, "Japuonj, 
bedowa kaeni en gima ber. We mondo 
wager kiche adek: achiel mari, achiel mar 
Musa, to machielo mar Elija." f '(Ne okiya 
gima dowachi nikech luoro nogoyegi 
nyang'eng'.) 

"Bang mano bor polo nosieko 
moumogi, kendo dwol moro nowuoyo e 
bor polono kawacho ni, "Jali En Wuoda 
mahero. Winjeuru!" 

8 Apoya nono kane pod ging'icho, ne ok 
gichako gineno ng'ato ka nikod gi mak- 
mana Yesu kende. 

9 Ka noyudo gilor gia e got, Yesu 
nochikogi matek ni kik ginyis ng'ato 
ang'ata gima negi seneno nyaka chop 
kinde ma Wuod Dhano nosechier aa 
kuom joma otho. 10 Jopuonjre nokano 
wachni e chunygi, ka gipenjore e chunygi 
tiend 'chier aa kuom joma otho'. 

1 1 Bang'e ne gipenje ni, 'Ang'o momiyo 
jopuonj Chik wacho ni Elija nyaka bi 
mokwongo?" 

12 Yesu nodwokogi ni, "Kuom adiera, 
Elija nyaka kwong bi mondo olos gik 
moko duto odok kare. Koro to ere 
gimomiyo ondiki ni Wuod Dhano nyaka 
yud sand mathoth mi ji kwede? ,;j To awa- 
chonu ni Elija koro osebiro, kendo giseti- 
mone gik moko duto mane gigombo 
mana kaka ondiki kuome." 

Chang Mar Wuowi Man-gi .Jaehieii 
Maraeh 

,4 Kane giduogo ir jopuonj re mamoko, 
ne gineno oganda maduong' kolworogi 
kendo ka jopunj Chik mino kodgi wach, 
15 To sano sano ka ji duto noneno Yesu 
negi yil kendo mi giringo ire mondo 
gimose. 

16 Yesu nopenjogi ni, 'Ang'o ma umi- 
noe wach k>dgi?" 

17 Ng'at achiel noting'o duonde ei 
oganda modwoke ni, "Japuonj, ne akeloni 
wuoda ma jachien marach opong'o kendo 
oloko momo. 18 E saa ma jachiendno 
donjo kuome to goye piny, buoyo wuok e 
dhoge, kendo omuodo lake mi dende tal. 



Nende akwayo jopuonjreni mondo 
oriemb jachiendni oa kuom wuoda to ne 
otamogi." 

19 Yesu nodwoko kawacho ni, "Yaye, 
tieng' maonge gi yie ni, anabed kodu 
nyaka karang'o? Kelnauru rawerano ka." 

20 Ne gikele to ka jachiendno noncno 
Yesu, nomiyo rawerano opodho ka ja 
ndulme mi ngong'ielore e lowo aming'a 
ka dhoge wuok buoyo. 

21 Yesu nopenjo wuon rawerano ni, 
"Osebedo kochal kama kinde maromo 
nade?" 

To en nodwoke ni, "Osebedo kamano 
nyaka oa c tinne. 22 Kendo kinde moko 
jachiendno osebedo ka chumbe ei mach 
kata e pi, mondo onege. Omiyo kinyalo 
timo gimoro to yie ikechwa kendo ikony- 
wa. 

2S Yesu nowachone ni, "Kuom yie" "Gik 
moko duto nyalo timore ni ng'at moyie." 

24 Gikanyono wuon wuowino noywag- 
ore kawacho ni, "An gi yie, to konya 
mondo alo rem mar yiena." 

25 Ka Yesu noneno ka ji moko ringo 
biro kama gintie, nokwero jachien 
marachno kowacho ni, "In jachien ma ite 
odino kendo ma momoni, achiki ni aa 
kuome kendo kik ichak idonj kuome 
kendo." 

2 f 'Jachiendno nokok gi dwol ma liyore 
mi nogoye piny kogwecho matek, bang 'e 
noa kuome. Noweyo wuowino mana kag- 
ima otho, mi ji mang'eny owacho ni, 
"Otho." 27 To Yesu nomako bad wuowino 
mokonye aa malo mochung'. 

28 Ka Yesu nosedonjo e ot, jopuonjrene 
nopenje kar kende ni, "Ang'o momiyo 
wan ne ok wanyal golo jachiendno?" 

29 Nodwoko ni, "Jachien machal kama 
inyalo golo mana kuom lamo kod tweyo 
chiemo." 

30 Ne gia kanyo mi gikadho e dier 
Galili, to Yesu ne ok dwar mondo ng'ato 
ong'e kuma ne gintie, 31 nikech nopuonjo 
jopuonjrene. Nowachonigi niya, "Wuod 
Dhano idhi ndhogi mi keti e lwet ji. Gibiro 
nege, to bang' ndalo adek obiro chier." 

32 To jopuonjrene ne ok owinjo tiend 
gimane onyisogi, to bende ne giluor mar 
penje mondo ging'e tiendc. 

En Ng'ano Maduoag' Moloyo 

ss Ne gichopo Kapernaum, kendo ka 
koro ne En e ot, nopenjogi ni, "Wach 
ang'o mane ugoyoe mbaka e yo?" 34 To 
jopuonjrene noling' ok odvvoke nikech e 
yo ne oyudo gipingore kuom ng'ama 
duong' moloyo e diergi. 

s5 Ka koro Yesu ne obedo piny nolwon- 
go jopuonjrene apar gariyo ire mowa- 
chonigi ni, "Ka ng'ato dwaro ni mondo 
otel to nyaka odwokre chien mogik, mi 
obed jatij ji duto." 

36 Kosewacho kamano to nokawo 
nyathi matin mokete ochung' e nyim ji 
duto. Nomako lwet nyathino, kowachone- 
gi kama, 37 "Ng'ato ang'ata morwako 
achiel kuom nyithindo matindogi e nyin- 
ga, orwaka An awuon, to bende ng'ato 
ang'ata moruaka ok An ema orwaka, to 
orwako Jal mane oora." 

Ng'at Maok Ked Kodwa En Jakorwa 

38 Johana nowachone ni, "Japuonj, ne 
waneno ng'ato ka golo jochiende e nyin- 
gi, to ne watame mondo owe timo 
kamano nikech ne ok en achiel kuomwa." 

39 To Yesu nowacho ni, "Kik itame 
nikech onge ng'at manyalo timo hono e 
nyinga manyalo loko pache bang' thuo- 
lo manok mi owach gimoro marach 
kuoma, 40 nikech ng'ato anga'ta maok 
ked kodwa en jakorwa. 41 Awachonu 
adier ni ng'ato ang'ata mamiyou pi e 
okombe e nyinga, nikech un jo Kristo 
ok michne nolalne kata matin. 

Rwako Nyawadu E Richo 

42 "To bende ka nga'to omiyo joma 
tindo moyie kuomagi odonjo e richo, to 
dibed maber ka nga't motimo tim ma 
kamano oluti e nam kotuene pong' 
marang'ongo e ng'ute. 43 Ka lweti miyo 
idonjo e richo to ng'ade oko. Ber 
moloyo kidonjo e ngima ka ionge lweti 

moloyo kidhi gi lwetegi ariyo c Gehena 
44 Kuno kudni machamo ji kod mach ok 
thoe. 45 To kapo en tiendi ema teri e 
richo to ng'ade oko. Ber moloyo kidon- 
jo e ngima kirang'ol kar donjo e 
Gehena gi tiende ariyo. 46 Kama kudni 
machomo ji kod mach ok thoe. 47 To ka 
en wang'i ema teri e richo to lodhe oko. 
Ber moloyo kidonjo e pinyruodh 
Nyasaye gi wang' achiel kar diri e 
Gehena, 48 kama, 

"kutegi ok thoe to mach bende, ok 
negie'" 49 Ng'ato ka ng'ato ibiro 
puodho gi mach. 

50 Chumbi ber, to ka ndhathe orumo to 
ere kaka dichak imi obed gi ndhathe 
kendo? Beduru gi ndhath chumbi e kindu 
uwegi, kendo beduru gi kuwe ng'ato gi 
ng'ato." 

Ketho Keny 

1^ Yesu noa kanyo modhi e gweng' 
\J mar Judea man loka Jordan. Ji 
mathoth nochako obiro ire, kendo nop- 
uonjogi kaka nojatimo kinde duto. 

2 Jo Farisai nobiro motcme kapenje ni, 
"Be Chik oyie mondo dichwo oriemb 
chiege?" 

;i Nodwokogi ni, "Ang'o mane Musa 
ochikou mondo utim?" 

4 Ne giwacho ni, "Musa noyie mondo 
dichwo ondik barup werruok ni chiege 
bang'e oriembe." 

5 Yesu nodwokogi ni, "Chunyu matek 
ema omiyo Musa nondikonu Chikni. 
6 To chakre chwech piny, Nyasaye 
nochweyogi dichwo gi dhako. 
7 'Emomiyo dichwo nodar owe wuon gi 
min mi opadore gi chiege, 8 kendo ji 
ariyogo nodok ringruok achiel'. Omiyo 
koro ok gin ji ariyo, to gin ringruok 
achiel. 9 Kuom mano, kik ng'ato pogi 
joma Nyasaye oseriwo." 

10 Kane koro gin e ot kendo, jopuon- 
jre Yesu nopenjc kuom wachni. 11 To 
En nodwokogi ni, "Ng'ato ang'ata 
mowere gi chiege mokendo dhako 



machielo odonjo e terruok nikech 
chiege moriembono. 12 To kata dhako 
ema owere gi chwore mokendore gi 
dichwo machielo to otimo richo mar 
terruok." 

Nyithindo Matin do Kod Yesu 

13 Ji ne kelo nyithindo matindo ir Yesu 
mondo omulgi, to jopuonjrene nokwero- 
gi. 14 Ka Yesu noneno gima jopuonjre 
timo, nokecho kodgi, mi owachonigi ni, 
"Weuru nyithindo matindo obi ira, kik 
utamgi, nikech Pinyruodh Nyasaye en 
mar ji machal kaka gichalni. 15 Awachonu 
adier ni ng'ama ok orwako Pinyruodh 
Nyasaye kaka nyathi matin ok nodonji 
ngang'. 16 Nokawo nyithindogo moting'o 
e bade, eka noketo lwete kuomgi, mi 
ogwedhogi. 

Rawera Ma Jamoko 

17 Ka Yesu nochako wuoth dhi, ng'at 
moro noringo obiro ire mogoyo chonge 
piny e nyime. Ng'atni noloso kode kapen- 
je ni, "Ng'at maber, en ang'o monego atim 
mondo eka ayud ngima manyaka chieng' 
kaka girkeni mara?" 

18 Yesu nodwoke kapenje ni, 'Ang'o 
momiyo iluonga ni japuonj maber? Onge 
ng'ama ber makmana Nyasaye kende. 
19 Ing'eyo Chike, kaka mawacho ni, 'kik 
ineki, kik iterri, kik ikwal, kik ichiw neno 
mar miriambo, kik imechi, luor wuoru gi 
meru." 

20 Notimo neno ni, "Japuonj, magi aser- 
ito nyaka ne nywola." 

21 Yesu nong'iyo wuowino mohere, eka 
owachone ni, "Gimoro achiel ema oremi 
Aa ka idhi ilok mwanduni duto pesa 
mondo imi joma odhier, eka iniyudi 
mwandu mokan e polo. Kisctimo kamano 
to iduogi mondo iluwa." 

22 Ka ng'atno nowinjo wachno, 
nomieno wang'e, moa kanyo ka chunye 
lit, nikech ne en-gi mwandu mathoth. 

23 To Yesu nong'icho koni gi koni, eka 
owacho ni jopuonjrene niya, "Mano kaka 
donjo e piny ruodh Nyasaye nobed matek 
ni joma nigi mwandu!" 



24 Jopuonjrene ne dhogi omoko kuom 
wechegego. To Ycsu nomedo wuoyo 
kodgi kawacho ni, "Nyithindo, mano kaka 
en gima tek mondo ng'ato odonji c 
Pinyruodh Nyasayc! - 5 Yot mondo 
ngamia okadhi e wang' sandan moloyo ka 
jamwandu odonjo e Pinyruodh Nyasayc." 

2 ^Jopuonjrene dhogi nomedo moko, mi 
giwacho kendgi ni "Ere ng'ano ma nyalo 
kwo? 

27 To Yesu nong'iyogi tir kaeto owacho 
ni, "Ka kuom dhano to ok nyalre, to ok 
kuom Nyasaye, nikech gik moko duto 
nyalore kuom Nyasaye" 

28 Petro nowachone ni, "Wan waseyo 
gik moko duto mondo waluwi." 

29 To Yesu nodwoke kawacho ni, 
"Awachonu adier ni onge ng'ama oseweyo 
dala, kata owete, kata nyimine, kata miyo, 
kata wuoro, kata nyithindo, kata puothc, 
nikech An kendo nikech Injili, 30 ma 
nobare mak oyudo nyadi mia: mier, 
owete, nyimine, mine, nyithindo, kod 
puothe, kaachiel gi sand bende, e piny 
masani kata c piny mabiro ngima manya- 
ka chieng'. 31 To ji mang'eny makoro 
otelo nodong' chicn, to joma koro odong' 
chien notel." 

Yesu Okoro Kendo Thone 

;32 Koro ne gin e yo gidhi Jerusalem, ka 
Yesu otelo nyimgi kendo jopuonjrene 
noyudo ohum nono, to joma neluwogi ne 
luoro omako. Yesu nochako okawo jop- 
uonjrene otero tenge monyisogi gima 
nedhi timorene. 33 Nowachonigi ni, "Sani 
wadhi nyaka Jerusalem, kendo Wuod 
Dhano ibiro ndhogi michiw c lwet jodolo 
madongo gi jopuonj chik. Gibiro 
ng'adone buch tho mi gichiwe ni Joma ok 
jo Yahudi, 34 ma biro chare, mi ng'udh 
olawo kuome kendo chwade mi nyaka gi 
nege. To bang' ndalo adek obiro chier. 

Kwayo Mar Jakobo Gi Yohana 

35 Bang'e Jakobo gi Johana, mane gin 
yawuot Zebcdi, nobiro ire mowachone ni, 
"Japuonj, wadwaro mondo itimnwa 

gimoro amora mwakwayi." 

36 Yesu nopenjogi ni udwaro ni atimnu 
ang'o? 

s7 Ne gidwoke ni, "Yie mondo kiduogo 
e duong'ni maler to iket achiel kuomwa 
obed e bathi korachwich to machielo e 
bathi kor acham." 

38 Yesu nowachonigi ni, "Ukiya gima 
ukwayo. Be unyalo metho e kikombe ma 
amethoe kata yudo batiso machal gi miti- 
sago?" 

39 Ne gidwoke ni, "Wanyalo." 

Yesu nowachonigi ni, "En adier ni 
ubiro metho e kikombe ma amethoe mi 
tisu gi batiso mitisago, 40 to korka wach 
mar bedo e batha korachwich kata 
koracham to an ok ema achiw. Kuondego 
oiki ni jogo mane ochan nigi chon." 

41 Kane jopuonjre apar mamoko owin- 
jo mano to ne gisin gi Jakobo gi Johana. 
42 To Yesu noluongogi duto kaachiel mi 
owachonigi ni, "Ung'eyo ni jo mikwano 
kaka jotelo e kind ogendini nigi teko 
kuom joma gitelonegi, kendo jotend gi 
madongo tiyo joma nie buogi kod teko 
miwuoro. 43 Unto ok un kamano. Kar 
timo mano, to ng'at madwaro mondo 
obed maduong' e kindu nyaka dok 
jatichu. 44 kendo ng'ama dwaro notel 
nyaka dok misumba ji duto. 45 Nikech kata 
mana Wuod Dhano ne ok obiro mondo ji 
otine, to nobiro mondo oti ni ji kendo 
mondo ochiw ngimane kaka misango ni ji 
mang'eny." 

Bartiinan Ma Muofu Oneno 

46 Bang'e ne gibiro Jericho, to ka noyu- 
do Yesu gi jopuonjrene kaachiel gi ogan- 
da maduong' aa e dalano, muofu moro 
miluongo ni Bartimau, tiende ni wuod 
Timau nobet e bath yo kokwecho. 47 Ka 
nowinjo ni, en Yesu ja Nazareth nochako 
kok ni, 'Yesu Wuod Daudi, yie ikecha!" 

48 Thoth ji mane nikanyo nokwere 
kanyise mondo oling'. to en koreka 
nomedo kok matek moloyo ni, "Wuod 
Daudi, k?cha!" 

49 Yesu nochung' mowacho ni, 



MARIKO 10:50 

"Luongeuru obi ira ka." 

Omiyo ne giluongo muofuno ka giko- 
neni "Bed gichir! Aa malo! Oluongi." 
50 Ng'atno nodiro suka mane obakorego 
kucha, mi ochikore ochung' gi tiende 
modhi ir Yesu. 

51 Yesu nopenjo ng'atno ni, "Idwaro ni 
atimni ang'o?" 

To muofuno nodwoke ni, "Japuonj, 
adwaro ni mondo anen." 

52 Eka Yesu nowachone ni, "Dhi"Yieni 
osechangi." Gikanyono ng'atno wang'e 
noyawore mochako neno, kendo 
moluwao bang Yesu kowuotho eyo. 

Donjo E Dala Gi Loch 

11 Kane koro gichomo Jerusalem, ne 
J. gichopo e miech Bethfage kod 
Bethania but Got Zeituni. Yesu nooro 
jopuonjrene ariyo 2 kowachonigi ni, 
"Dhiuru e dala man e nyimu cha, to ka 
udonjo e iye to ubiro nwang'o nyathi 
kanyna mapok ng'ato oidho nyaka nene 
kotwe kanyo. Gonyeuru mondo ukelnago 
ka. 3 Kapo ng'ato openjou ni, Ang'o 
momiyo utimo timni?' to udwoke ni, 
'Ruoth dware, kendo obiro duoge bang' 
seche manok!' 

4 Ne gidhi mi giyudo kanyna oko e yo 
matin kotweye e rangach. To ka noyudo 
gigonye, 5 jomoko mane ochung' kanyo 
nopenjogi ni, "utimo ang'ono, ugonyo 
nyathi kanynano nang'o?" fi To ne gid- 
wokogi kaka Yesu nonyisogi mondo gid- 
wokgi mi jogo noweyogi gidhi. 7 Kane 
gikelo ni Yesu nyathi kanynano ne gidiro 
lepgi e ng'eye mi Yesu nobetie. 8 Ji 
mang'eny mamoko bende nopcdho lepgi 
e yo, to jomoko nopedho oboke mag 
yiende mane ging'ado e puothe. 9 Jogo 
mane oteloni Yesu gi jopuonjrene, gi 
mago mane ni chien, ne goyo koko ni, 
"Hosanna!" 

"Ogwcdh ng'at mabiro e nying 
Ruoth" 

10 "Ogwedh pinyruoth mabiro mar 
Daudi Kwarwa." Hosanna en ma malo 



ahinya! 

11 Yesu nodonjo Jerusalem mi odhi 
nyaka ei hekalu. Nowuotho c iye monono 
gik moko duto motimore, to nikech saa ne 
koro olewo, nowuok gi jopuonjrene apar 
gariyo mi odhi Bethania. 

Yesu Oriembo .Ti Ei Hekalu. 

12 Kinyne kane oyudo gia Bethania, 
kech ne kayo Yesu. i;i Kane pod en 
gichien, noneno yadh ng'owo moro ma 
pote odhukno mi odhi machiegni kode 
mondo oyudie olemo kuome ocham. Ka 
nochopo but yadhno ne ok oyudo gimoro 
kuome mak pote kende, nikech ne ok en 
kinde ma ng'owo chiekie. 14 Eka Yesu 
nowacho ni yadhno ni, "Ng'ato kik chak 
cham olemo mowuok kuomi kendo." 
Jopuonjrene nowinje kowacho kamano 

15 Kane gichopo Jerusalem, Yesu 
nodonjo ei Hekalu mi ochako riembo 
jomane ng'iewo kendo uso gik moko 
kanyo. Noloko mesni mag jowil pesa 
ataro kod kombe mag joma ne uso 
akuche, lfi kendo ne ok oyiene ng'ato 
mondo oting' misigo mar ohala moro 
amora kakalogo e dier agola mar Hekalu. 
17 Yesu nochako puonjogi kowachonigi ni, 
"Donge ondiki ni: 

"Oda noluongi ni od lamo mar 

ogendini duto?"To un useloke 'kar 

chokruok mar jomecho'" 

18 Jodolo madongo gi jopuonj Chik 
nowinjo wachni mochako chano yo mar 
nege, nimar ne giluore nikech oganda 
duto nowuoro puonjne. 

19 Ka piny koro noyuso, ne gia dala 
maduong' gidhi oko c gweng. 

Yiend Ng'owo Motwo 

20 Kinyne gokinyi kanoyudo giwuotho 
ne gineno yiend ng'owo mane Yesu 
okuong'o cha kosetwo, chakre tiendene. 
21 Petro noparo mowachoni Yesu ni, 
"Neye, Japuonj! Yiend ng'ow manyo 
ikuong'o osetwo!" 

22 To Yesu nodwoko kowacho ni, 



"Beduru gi yie kuom Nyasaye. 
23 "Awachonu adier ni ka ng'ato owacho 
ni godni ni, Aa ka idhi ichumbri e nam/ 
maok obedo gi kiawa e chunye kata 
matin, to oyie ni gima owachono biro 
timore, to gima odwarono notimre. 
24 Kuom mano anyisou ni gimoro amora 
mukwayo kulamo, beduru gi yie ni 
useyude mi nobed maru adier. 25 To bende 
ka ichung' ilemo, to in-gi wach moro e 
kindi gi ng'ato, to nyaka iwene richone, 
eka mondo Wuonu manie polo bende 
oyie weyoni richoni." 

Openj Teko Ma Yesu Nigo 

27 Ne gichako gichopo Jerusalem 
kendo, to ka noyudo Yesu wuotho c agol- 
ni mag Hekalu, jodolo madongo gi jop- 
uonj Chik, kaachiel gi jodongo nobiro ire. 
- 8 Ne gipenje ni, "Teko mane mitimogo 
gik mitimogi, to ng'a momiyi teko mar 
timogi?" 

29 Yesu nodwokogi ni, "Abiro penjou 
penjo achiel mondo udwoka mokwongo 
eka anyisu kuma agole teko matimogo 
gik matimogi. S0 Uparo ni batiso Johana 
noa kanyc; e polo koso kuom ji? Nyisa 
ane uru! 

sl Negitwak kuom wachni e kindgi 
giwegi kaeto giwacho ni, "Ka wawacho 
ni, 'Noa e polo', to obiro ng'eng'owa ni, 
'Ka kamano to ang'o momiyo nutamoru 
yie kuome?' 32 To ka wawacho ni 'Noa 
kuom dhano' ..." (Ne giluoro oganda, 
nikech ji duto nokawo Johana kaka Janabi 
adier a.) 

33 Kuom mano ne gidwoko Yesu ni, 
"Wakia." 

Yesu nowachonigi ni, "An bende ok 
anyisu kuma agole teko ma atimogo gik 
matimogi." 

Ngeeh Jorit Puodho 

Bang' mano Yesu nochako 
^ wuoyo kodgi gi ngeche 
mopogore opogore: "Ng'at moro nop- 
uro puoth mzabibu. Nochiele gi okuta, 
mi okunyo bugo molwore mibiyoe 

olemo mochiek, kendo ogero ohinga 
moting'ore gi malo kama jarito betie. 
Bang'e ng'atni nochiwo puotheno ni 
jopur moko kaeto odhi e wuoth moro 
mabor. 2 Kane saa keyo ochopo, ng'atno 
nooro jatichne moro ir jorit puodho 
mondo oomne olembe moko mane 
ochiek e puothe. ; ^To jorit puodho 
nomake, mogoye, moriembe gi lwete 
nono. 4 Bang'e achien wuon puodho 
nooro jatichne machielo irgi, to en 
bende ne gindayo wiye mi gidwanye. 
■''Ng'atno nonano, mochako ooro ng'at 
machielo, to en ne ginege. Nomedo oro 
joote mamoko, ma moko kuomgi ne 
gigoyo to moko ginego. 

6 "Ne pod odong' gi ng'at achiel mane 
koro onyalo oro: wuode owuon mane 
ohero gilala. Ne oore achien mogik 
koparo ni, "Wuoda awuon to gibiro miyo 
luor." 

7 "To jorit puodho nowacho e kindgi 
giwegi ni, 'Ma e ng'at ma mwandu duto 
biro dong'ne, biuru mondo wanege 
mondo girkeni odong'nwa. 8 Omiyo ne gi 
make mi gi nege eka bang'e to gi-dire oko 
mar puoth mzabibu. 

9 "Uparo ni ka wuon puodho noduogi 
to notim ang'o? Obiro biro moneg jorit 
puodhogo mi ogol puodho oko e lwetgi 
mi enomi jomamoko. 10 Donge use somo 
Ndiko mawacho ni, 

"Kidi mane jogedo odagi osedoko 
kidi machungo ot." n Ruoth oseti- 
mo ma, kendo en gima iwuoro ka 
waneno'" 

I2 Koro jodolo madongo gi jopuonj 
Chik nochako manyo yo mane gi nyalo 
makego nikech ne gi ng'eyo ni ogetogi 
kod ngeroni. To ne giluoro oganda, 
omiyo ne gi weye mi ging'wel gia kanyo. 

Ghulo Osuru Ni Kaisari 

i;5 Bang'e jogo nooro jo Farisai gi jo 
Herode ir Yesu mondo odwar wach 
mawuok c dhoge mondo gimakego. 
14 Ne gibiro ire mi giwachone ni, 

"Japuonj wang'eyo ni in ng'at ma ngi- 
mane ler kendo ma jaadicra. Ji ok nyal 
ywayi maloki nikech ok iluoro wang' 
ng'ato, to ipuonjo mana yor Nyasaye 
kaluwore gi adicrane. Koro nyiswa ane 
ka en gima ber mondo wagol osuru ni 
Kaisari. ,5 Wagol koso kik wagol?" 

To kaka Yesu nong'eyo wuondruok- 
gi, nopenjogi ni, "Utema nang'o? 
Kelanauru ane dinari ka mondo anone 
maber." 1(i Ne gikelone pesa mamingli, 
kaeto openjogi ni, "Goro man e ng'c 
pesani mar ng'a? To ndikogi to?" 

Ne gidwoke ni, "Gin mag Kaisari." 

17 Eka Yesu nowachonigi ni, "Miuru 
Kaisari gige, to gig Nyasaye miuru 
Nyasaye" 

Jogo ne dhogi omoko. 

Wach Kuom Kendruok Bang' Chier 

I8 Bang'e jo-Farisai ma ok oyie ni chier 
nitie nobiro ire gi penjo. u, Ne gikone ni, 
"Japuonj, Musa nondikonwa ni ka ng'ato 
owadgi otho moweyo dhako mapod onge 
gi nyithindo, to ng'atno nyaka kend chi 
owadgi modong' chi lielno mondo ony- 
wolnego nyithindo. 20 Koro ne nitie owete 
moko abiriyo, Wuowi mokwongo nok- 
endo mochwe otho ka oonge nyithindo. 
2I Wuowi mar ariyo nokendo chi owadgi 
mane owadgi oweyono, to en bende 
notho kapok onywolo nyathi. Notimore 
kamano ni wuowi mar adek bende 
22 chutho, e gikone, yawuowi abiroyogo 
duto notho maok onywol gi chigino. 
Bang'e achien dhakono bende ne otho. 
- ;j Koro nyiswae ni chieng' chier dhakoni 
nobed chi ng'a kuom chwo abiriyo mane 
okende dutogi? 

24 Yesu nodwokogi ni, "Urwcnyo 
nikech ukiya Ndiko kata teko Nyasaye? 
25 Ka joma otho chier to ok ginikendi kata 
kendgi, to ginichal gi malaike mag polo. 
- f; To kuom chier mar joma otho, donge 
usesomo e bug Musa kama ondikie wach 
bungu maliel, kaka Nyasaye nowachone 
ni, 'An Nyasach Ibrahim, Nyasach Isaka 
kendo Nyasach Jakobo?' 27 Ok en Nyasach 



joma otho, to en Nyasach joma ngima. 
Urwenyo mabor!" 

Chili Maduong' Moloyo 

28 Achiel kuom jopuonj Chik nobiro 
moyudo ka gimino wach. Kowinjo ka 
Yesu odvvokogi kare, nopenje ni, "Kuom 
Chike duto mag Nyasaye, en mane 
maduong' moloyo moko duto?" 

29 Yesu nodwoke kawacho ni, "Chik 
achiel maduong' moloyo en ma: 
'Winjuru, yaye jo Israel, Ruoth N)/asaye 
ma Nyasachwa en Ruoth achiel. 
;j0 Hcruru Ruoth Nyasachu gi chunyu 
duto kendo gi pachu duto, kendo gi riek- 
ou duto, kendo gi tekou duto. 31 Chik 
maduong' mar ariyo en ni: 'Her wadu 
kaka iherori iwuon'. Onge chik maduong' 
moloyo magi." 

;j2 Ng'atno nodwoke ni, "Iwacho kare, 
Japuonj. In kare kiwacho ni Nyasaye en 
achiel maonge more machielo makmana 
En. ^Ka ng'ato ohero Nyasaye gi chunye 
duto gi winjone duto gi tekone duto, 
kendo kohero wadgi kaka oherore owuon 
to mano duong' moloyo chiwo miwang'o 
gi misengini mitimo duto. 

34 Ka Yesu noneno ni ng'atno odwoke 
gi rieko, nowacho ni, "Ok in mabor gi 
Pinyruodh Nyisaye" Chakre kanyo onge 
ng'ama nohedhore penje penjo moro 
amor a. 

Kristo En Wuod Nga 

s5 Ka Yesu ne pod puonjo ei Hekalu, 
nopenjo ni, "Ere kaka Jopuonj Chik nyalo 
puonjo ni Kristo en wuod Daudi? ;i6 Ka 
Daudi owuon owuoyo e bwo teko mar 
Roho Maler kolero ni, 

'"Ruoth nowacho ni Ruodha ni, "Bedi e 
hatha ktrachwich nyaka aket wasiki duto 
e bwo pat tiendi"' 

37 Ka Daudi owuon luonge ni 'Ruoth', 
ere kaka dochak obed wuode kendo?" 

Oganda maduong' ma newinje 
nopong' gi mor. 

38 Yesu nomedo puonjogi kowacho ni, 
"Nonuru maber kuom jopuonj Chik. 



Gihero wuotho koni gi koni ka girwako 
lewni maboyo mayware piny, kendo 
kimosogi e chirni. 39 E sunagoke giyicro 
kombe moyiedhi, to kuonde molosie 
budho michieme gilaro kuonde mag jo 
dongo. 40 Gikidho ute mond liete kendo 
gilamo lamo moyware mond ginyisrego 
ni ji kaka gilony e lamo. Jok makamagi 
ibiro kum malit mokalo." 

Chiwo Mar Clii Liel 

41 Yesu nobedo piny kama omanyore gi 
kama ne ji boloe sadakagi mi nonono 
kaka ji ne keto pesagi e kar keno mar 
Hekalu. Jomwandu mang'eny ne diro 
pesa mojuol ojuol. 42 To chi liel moro 
modhier bende nobiro moketo pesa 
mamingli moko ariyo matindo tindo, pesa 
matinie mogik ma koriw eka dirom senti 
achiel. 

43 Yesu nogwelo jopuonjerene ire 
mokonegi ni, "Awachonu adier ni chi liel 
modhierni osegolo pesa mang'eny e keno 
moloyo ji mamoko duto. 44 Gin gisegolo 
mana matin nono kuom mwandu 
mathoth ma gin-go, to en, kuom dhierne, 
ogolo mwandune duto. Ogolo gimoro 
amora ma nonyalo konyorego." 

Ranyisi Mag Ndalo Giko 

1q Ka noyudo oa e Hekalu, achiel 
kJ kuom jopuonjrene nokone ni, 
"Neye, Japuonj! Kitegi dongo manadi! 
Magi gedo malich manadi! 

2 Yesu nodwoko ni, "Ineno ute madon- 
go malichgi? Onge kidi kata achiel 
mabiro dong' ewi wadgi; gibiro redhore 
piny tee". 

3 Ka Yesu nobedo piny e Got Zeituni, 
momanyore gi Hekalu, Pctro gi Jakobo, 
gi Johana kod Andrea nopenje ling ling 
ni, 4 "Yie inyiswae ni gigi biro timore 
karang'o, koso en ranyisi mane manotim- 
re ma nonyis ni gigi duto chiegni chopo?" 

5 Yesu nowachonigi ni, "Tang'uru 
maok uyiene ng'ato mondo owuondu. 6 Ji 
mang'eny nobi e nyinga ka hedhore ni, 
'An e en', kendo giniwuond ji mathoth. 

7 Ka uwinjo ka lwenje timore kendo ka 
humbe lwenje timore to kik kibaji gou. 
Gik makamago nyaka timre, to giko piny 
to pod ni nyime. 8 Ogendini noked gi 
ogendini wetegi, kendo pinyruoth gi 
pinyruoth machielo. Piny noyiengni 
kuonde mopogore opogore kendo kech 
nobedie. Magi e chakruok mar rem mar 
muoch ma nobedie. 

! '"Nyaka uritru un uwegi, nikech 
nochiwu e lwet buche mag gweng' kendo 
norodhu gi del e ute lemo. Unuchung' 
kiyalou e nyim jotelo gi ruodhi nikech 
An, kendo nubednigi kaka joneno kuoma. 
1(r To Injili nyaka kuong landi e pinje 
duto. n E saa saya momakue moteru e 
bura, kik uparru motelo kuom gima ubiro 
wacho. Wachuru awacha gima omiu 
mondo uwachi e saa nogono, nikech Roho 
Maler ema nobed ka wuoyo kuomu, to ok 
un uwegi. 

12 "Owete nondhogre kendgi mi gi 
negre, kendo koda ka wuoro notim 
kamano ni nyathine. Nyithindo nong'any 
mijonywolgi chan yore ma dineg gigo. 
13 Ji duto nochau nikech An, to ng'at 
mochung' motegno nyaka giko ema 
nokwo. 

14 "To ka uneno 'gima kuero mar 
kethruok' kochung' kama ok onego obe- 
die, jasomo mondo owinj ticnd wachni to 
kik joma odak Judea ring dhi ewi gode. 
15 Ng'at manic tat ode bende kik lor piny 
kata donji ei ot mondo ogol gik moko 
oago. 16 Kata ng'at manic puodho kik dog 
dala mondo oom sukane. 17 Mano kaka 
nodok malit ni mon mayach kod mago 
madhodho nyithindo e ndalogo! 
18 Lamuru mondo gino kik timre e ndalo 
koyo, 19 nikech ndalogo nobed kinde mag 
chandruok maok nyal pirn gi moro nyaka 
aa chakruok, chieng' mane Nyasaye 
ochweyoe piny, nyaka sani; kendo onge 
chandruok moro mibiro pimo kode 
kendo. 2() Kapo ni Ruoth ne ok ong'ado 
ndalogo machiek, onge ng'ama dine 
otony; to nikech joma oyie, joge owuon 
ma osewalo, oseng'ado ndalogo odoko 

machick. 

21 "E kindcno ka ng'ato onyisou ni, 'Ne, 
Kristo e! Kata ni, 'Ne, En kucha!' to kik 
uyie kode. 22 Nikech joma wuondore ni 
gin Kristo kendo ni gin jonabi nothinyre 
mi tim ranyisi kod honni mondo giwitgo 
joma oyier, kapo mano ditimre. 
23 Emomiyo ritreuru un uwegi; ascnyisou 
gik moko duto motelo kapok kindego 
ochopo. 

24 "To e ndalono, bang' masirano wuon 
wuon, 

"Wang chieng' noimre, kendo dwe 
ok norieny; 25 Sulwe nolwar, koa e 
polo, kendo chwech mag polo 
noyiengni! 

26 "E sechego ji none Wuod Dhano 
kabiro e boche polo gi teko mang'ongo 
kendo gi duong'. 27 Kendo noor malaikege 
mi ochoki joge moyiero moa e tunge piny 
nyaka chop giko polo. 

28 "To puonjreuru wachni kuom yicng 
ng'owo. Mapiyo ka bedene Chako loth 
kendo itgi chako wuok to ung'eyo ni 
Chwiri osechakore. kendo ite chako wuok 
to ung'eyo ni wan e ndalo chwiri 29 Kata 
kamano, ka uneno ka gigi timore to 
ng'euru ni ndalono chiegni, kendo mana 
kagima en e dhoot. 30 Awachonu adier ni 
tieng'ni ok norum ngang' kapok gigi 
duto otimore. 31 Polo gi piny nokadhi to 
wechena to ok nokadhi kata matin. 

Odieehieng , Kod Saa Ok Oiig'ere 

32 "Onge ng'ama ong'eyo 

odiechieng'no kata sano, kata mana 
malaike mag polo, kata Wuowi, maka- 
mana Wuoro kende. 33 Ritreuru kendo 
nenuru, nikech ukiya saa manotimre. 
34 Nobed mana machal gi ng'at mowuok 
dalane odhi e wuoth moro mabor, 
moweyo jotichne e tich mar rito gige, 
kosemiyo moro ka moro kuomgi gima 
onego otim, kendo koseketo jarito mondo 
orit dhoot. 

35 Omiyo ritreuru nikech ok ung'eyo 

saa ma wuon ot nyalo biroe: kata nobi 
odhiambo kata chuny oticno, kata okinyi 
kogwen, kata ka piny yawore. 36 Kaponi 
obiro apoya nono to kik oyudi kinindo. 
37 Gima awachonu ema awacho ni ji duto 
ni, 'Nenuru!'" 

Owir Yesu Gi Mo Bethania 

Kodong' ndalo ariyo mondo Sap 
Pasaka michamoe Makati 
maonge thowi ochopi jodolo madongo gi 
jopuonj chik ne manyo yo maling'ling' 
mane ginyalo makogo Yesu mondo 
ginege. 2 To ne giwinjore kendgi ni, "Kik 
watim kamano ka sawo pod dhi nyime, 
nono to ji ogomonwa." 

! Ka noyudo Yesu ni Bethania, 
kochiemo ewi mesa e dala ng'at moro 
miluongi ni Simon Ja Dhoho, dhako moro 
nobiro gi chupa moting'o mo madung' tik 
mamit ma nengone tek. Notoyo ngu't 
chupano mi oolo morno duto e wi Yesu. 

4 Moko kuom joma ne nikanyo nyiego 
nomako mi gikuotho e kindgi giwegi ni, 
"Morni okethi kayiem kama nang'o! 
5 Donge ne inyalo use pesa mang'eny 
moloyo misach ng'ato kuom higa achiel 
mi pesago pogi ni joma odhier?" Ne gik- 
wero ma ma no gi dwol ma kwiny. 

(i To Yesu nodwokogi ni, "Weuru 
nyano mos. Uthage nang'o? Otimo gima 
jabcr miwuoro ni An. 7 Joma odhier ubiro 
bedogo kindc duto, kendo unyalo konyo- 
gi saa asaya muhcro. An to ok ubi bedo 
koda ndalo duto. 8 Otimo monyalo. 
Oseolo mo mang'we ng'arno e ringra 
chon mondo aikra ni ikna. 9 Awachonu 
adier ni kamoro amora ma noyalie Injili e 
kind ogendini duto mag piny, gima nyani 
otimo nohul, kiparego." 

10 Eka Juda Ja Iskariot, mane en achiel 
kuom jopuonjrene apar gariyo, noa e 
kindgi modhi ir jodolo madongo mondo 
ondhog Yesu oket e lwetgi. 1 ! Nc gimor gi 
wachno, mi gisingore ni gibiro miyogo 
pesa. Omiyo nochako manyo kinde maber 
mar keto Yesu e lwetgi. 

Pasaka Mar Ruoth 

12 Chieng' mokwongo mar Sap Makati 
maonge thowi, chieng' mane ochuno jo 
Yahudi mondo oyang' nyarombo mar 
Pas aka, j opuonj re Yesu nopenje ni, 
"Idwani wadhi waikni kanye mondo 
ichamie Fasaka?" 

13 Kuom mano Yesu nooro jopuonjrene 
ariyo kowachonigi ni, "Dhiuru ei dala 
maduong' mondo urom gi ng'ato mot- 
ing'o dapi. Luwuru ng'atno nyaka ot 
modhiye. 14 Nyisuru wuon ot modonjeno 
ni, 'Japuonj penjo kama: ere oda mar welo 
mondo achamie Pasaka gi jopuonjrena?' 
15 Obiro nyisou ot malach molos malo, 
kama osechanie kombe kendo oseiki; 
maber, kanyo ema uiknwa." 

,(i .Jopuonjrego noa modhi Dala 
maduong' moyudo gik moko mana kaka 
Yesu nosewachonigi. Omiyo ne giiko 
Pasaka. 

17 Ka piny ne koro ochido, Yesu 
nochopo, kaen kod jopuonjrene apar 
gariyo. 18 To ka noyudo koro gilworo 
mesa gichiemo, nowachonigi ni, 
"Awachonu adier ni achiel kuomu biro 
ndhoga, en ng'at machiemo koda." 

19 Chuny jopuonjrene nodoko malit, mi 
achiel ka achiel gichako wacho ni, "Dobed 
an koso?" 

20 To Yesu nodwokogi ni, "En achiel 
kuomu ji apar gariyo, jal ma chiemo koda 
e dis achiel. 21 Wuod Dhano biro dhi 
mana adicr kaka nondiki kuome. To ng'at 
mandhogo Wuod Dhano none malit! 
Dine obedo maber moloyo ka ne ok ony- 
wole." 

22 Ka noyudo gichiemo, Yesu nokawo 
makati, kendo bang' goyo erokamano, 
nong'inge momiyo jopuonjrene kowacho 
ni, "Kaweuru, ma e ringra." 

23 Bang'e nokawo kikombe, mi ogoyo 
erokamano ni ochiwonigi eka ne gi 
madho kikombeno gi duto 

24 "Ma en remba mar Muma, mool oko 
ni ji mang'eny. 25 Anyisou adier ni ok 
nachak amadh olemb mzabibu kendo 
nyaka chop odicchieng'no ma anamadhee 

kendo manyien e Piny Nyasaye." 

2(i Kane gisewero wend pak, ne gia 
gidhi e Got Zeituni. 

Yesu Ohulo Ni Petro Bin) Kwede 

27 Yesu nonyiso jopuonjrene ni, "Un 
duto ubiro ringo uweya, nikech ondiki ni, 
"Abiro goyo jokwath mi rombe 
noke' 

28 To bang' ka asechier to anatelnu 
adhi Galili." 

29 To Petro nonyiso Yesu ni, "An ok abi 
weyi kata ka ji duto oringo oweyi." 

30 Yesu nodwoko Petro ni, "Awachoni 
adier otieno makawuononi, kapok thuon 
gweno okok diriyo in iwuon wang' 
nikweda didek." 

;j, To Petro nosingore koramo ni, "Kata 
kochuno ni nyaka atho kodi, to ok abi 
kwedi kata matin." Jopuonjre mamoko 
bende nowuoyo machalre gi Petro. 

Yesu Olemo Gethsemane 

S2 Ne gidhi kama iluongo ni 
Gethsemane. Yesu nowacho ni 
Jopuonjrene ni, "Beduru kae seche ma 
alamo." 33 Nokawo Petro gi Jakobo kod 
Johana modhigo, eka chunye nochako 
chandore kopong' gi paro mang'eny. 
;!4 Nokone jopuonjrene ni, "Chunya 
opong' gi midhiero gi lit nyaka kar tho. 
Beduru ka kendo nenuru." 

3r> Nochwalore nyime matin aye to 
ogoyo chonge piny mi olamo ni 
kanyalore to saa mar masirano okadhe. 
;jf; Nolemo kowacho ni, "Aba, Wliora gik 
moko duto nyaloreni. Gol okombcni 
kuoma. To kik itim dwarona, to tim mana 
dwaroni." 

37 Bang'e nodok ir jopuonjrene mon- 
wang'o ka ginindo. Nowachone Petro ni, 
"Inindo? Neno otami kata kuom saa 
achiel kende? ;j8 Nen kendo ilam mondo 
kik idonji e tern. Chuny to oikore mak- 
mana ringruok ema nyap." 

;i9 Nochako odok kendo molemo 
machalre. ^To kane oduogo ir jopuon- 



MARIKO 14:41 

jrene, noyudo ka gi nindo, nikech wenge- 
gi ne pek. Nc ok ging'eyo gima diginyisc. 

41 Ka noduogo irgi kendo mar adek, 
nowachonigi ni, "Pod unindo aninda 
kendo uyueyo? Oromo! Sa osechopo. 
Neyeuru kaka indhogo Wuod Dhano 
kendo kaka ikete e lwet joricho. 42 Auru 
malo! Wadhi, Jandhokna ero biro!" 

Omak Yesu 

43 Kane pod owuoyo, Judas, mane en 
achiel kuom jopuonjrene apar gariyo 
nothinyore gi oganda mane omanore gi 
gilweny kaka ligangla gi arunge. Ne 
oorgi kod Jodolo madongo jopuonj chik 
kod jodong lemo. 

44 Noyudo jandhok osechano signol 
mane gibiro makego: "Ng'at ma anyodho 
e En, makeuru mondo udhi kode kurite 
maok onyal ringo otony." 45 Judas 
nochomo Yesu tir sanosano, mowachone 
ni, "Japuonj," aye to oyodhe. 46 Jogo nond- 
hiyo Yesu kamake apoya. 47 To achiel 
kuom joma nochung' machiegni nogolo 
liganglane mong'adogo it jatich Jadolo 
maduong' mochodo oko. 

48 Yesu nowacho ni joma nobiro 
makego ni, "Uwuokna oko mondo umaka 
ka uting'o ligengni gi arunge mana ka 
gima an jachand piny nang'o? 49 Asebedo 
kodu kinde duto, ka apuonjo e Hekalu, to 
ne ok umaka. To koro ndiko nyaka chop 
kare." 50 Eka ji duto noweye moringo 
odhi. 

51 Wuowi moro matin mane ni duk, 
mana suka ema nobolo kuome, noyudo 
luwo bang' Yesu. Kane gi liwe mi gi 
ndhiye, nopusore nigi. 52 moringo otony 
ka en duk, moweyo koda ka sukane 
kanyo. 

Oter Yesu E Nyim Sanhedriii. 

5s Ne gikawo Yesu gitero ir jadolo 
maduong' mi jodolo madongo duto gi 
jodongo kaachiel gi jopuonj Chik 
nochokore kaachiel. 54 Petro noluwo 
bang'e gichien, modonjo kode nyaka e 
laru mar jadolo maduong'. Kanyo nobetie 



piny kaachiel gi jorito, kooyo mach e duol. 

55 Jodolo madongo gi jobuch 
Sanhedrin duto nc manyo ketho mane 
ginyalo donjonego Yesu mondo gingadne 
buch tho, to ne ok giyudo ketho moro 
amora kuome. 56 Ji mang'eny bende ne 
jimbone wach ka giketo ketho mag miri- 
ambo e wiye, to wechegi nee kwedore 
akweda. 

57 Bang'e jomoko nochung' modonjone 
gi miriambo kawacho ni, 58 "Ne wawinjo 
jali kawacho ni, Abiro muko Hekalu ma 
dhano ogeroni eka bang' ndalo adek to 
asegero machielo ma ok oloso gidhano. 
59 To kata mana gin bende nendgi ne 
kwedore. 

<i0 Eka jadolo maduong' nochung malo 
e nyimgi mopenjo Yesu ni, "Be ibiro 
dwoko? Ma neno manade ma jogi don- 
jonigoni?" 61 To Yesu noling' aling'a ok 
odwoke. 

Jadolo maduong' nochako openje ni, 
"In e Kristo Wuod Nyasaye mangima 
koso?" 

fJ2 Yesu nodwoke ni, "Ee, An. To unune 
Wuod Dhano kobet e bat korachwich mar 
Jal Maratego kendo kolor oa e boche 
polo." 

^Jadolo maduong' noyiecho lepe 
kopenjo ni, "Pod wadwaro neno mamoko 
nang'o? <i4 Un uwegi usewinjo koyanyo 
Nyasaye. Uparo nade?" 

Giduto ne gikwede kaka ng'at mowin- 
jore onegi. 6V3 Eka jomoko nochako ng'ulo 
olawo kuome. Ne giumo wang'e mi 
gigoye ngum, ka giwacho ni, "Hul ane 
ng'ama ogoyi.'Askcche to nong'wane ka 
girodhe. 

Petro Okwedo Yesu 

G6 Ka noyudo Petro ni mwalo e laru, 
achiel kuom nyiri matiyo ni jadolo 
maduong' nobiro machiegni. f!7 Ka 
noneno Petro ka oyo mach, nodhi 
machiegni kode morange matut, kaeto 
owachone ni, 

"In bende ne in gi ja Nazareth miluon- 
go ni ^esuni." 

68 To Petro nokwere kawacho ni, 
'Akiya kendo kata winjo ok awinj tiend 
gima Iwuojeno." Bang'e noa kanyo odhi 
c dhorangach. 

69 Ka nyano, majatich noneno kuno, 
nochako owacho ni joma ochung' kanyo 
ni, "Ng'atni en achiel kuomgi." 70 To 
Petro nochako okwer kendo. 

Bang' kinde matin joma nochung' 
machiegni nowacho ni Petro ni, "Ka 
kuom adiera to in achiel kuomgi, nikech 
in ja Galili." 

7, To en nochako kuong'ore mowa- 
chonigi koramo ni, "Akiya ng'at 
muwuoyo kuomeni." 

72 Gikanyono thuon gweno nokok 
kendo mar ariyo. Eka Petro noparo 
wach ma Yesu nosewachonc ni, 
"Nikweda ndalo adek ka thuon gweno 
pok okok nyadiriyo." Wachno nodokone 
malit mi nochako ywak. 

Oter Yesu E Nyim Pflato 

Ir* Kinyne kar kogwen, jodolo 
i_s madongo gi jodongo kod jopuonj 
Chik, kaachiel gijo buch Sanhedrin ne 
joriwo paro kuom gima nowinjore gitim. 
Ne gitweyo Yesu mi gi tere nyaka ne 
gichiwe e lwet Pilato. 

2 Pilato nopenjo Yesu ni, "In e ruodh jo 
Yahudi?" 

To Yesu nodwoke ni, "Ee, en kaka iwa- 
chono." 

s Jodolo madongo nodonjone gi weche 
mathoth. 4 Omiyo Pilato nochako openjc 
ni, "Dwokawa, donge ineno kaka gidon- 
joni gi ketho mang'eny." 

5 To Yesu noling' aling'a kendo maok 
odwoke, mi Pilato nohum nono. 

^Ne en chik ni mondo ogony jatwech 
achiel e kinde mag Pasaka kaluwore gi 
kwayo mar jopiny. 7 To e ndalono ja kira- 
gi moro manyinge Baraba, ne nic jela, 
kaachiel gi jojiemo mamoko manotwe 
kuom wach nek kod pingo sirkal. 
^Ogandano nobiro mokwayo Pilato 
mondo otim nigi kaka nojatimo higa ka 
higa. 



9 To Pilato nopenjogi ni, "Udwaro ni 
agonynu Ruodh jo Yahudi. 10 Nopenjogi 
kamano kong'eyo ni nyiego ema nomiyo 
jodolo madongo oketo Yesu e lwete. n To 
jodolo madongo nojiwo oganda mondo 
oyie gi dwarogi ni Pilato ogony mana 
Baraba. 

12 Pilato nopenjogi ni, "To koro atim 
ang'o gi Jal muluongo ni Ruodh jo 
Yahudini?" 

13 Ne gikok matek ni, "Gure!" 

14 Pilato nopenjogi ni, "Nang'o, en 
ketho mane mosetimo madimi gure?" 

To ne gimedo kok matek moloyo ka 
giwacho ni, "Gure!" 

15 Nikech Pilato ne dwaro mondo omor 
oganda, nogonyo nigi Baraba. Yesu to 
nogolo chik mondo ochwade bang'e ochi- 
we nigi mondo gi gure. 

Askeehe Oeharo Yesu 

,f Askeche nokawo Yesu motero e laru 
mar od ruoth, kama ne ji romee, mi 
negiluongo oganda mar askeehe duto 
irgi. 17 Ne gibolo kuom Yesu kandhu 
makwar, kaeto gisidhone osimbo mar 
kudho e wiye. 18 Eka negichako chare ni 
"Ber Ruodh .fo- Yahudi. u, Kinde ka kinde 
ne gigoyo wiye gi luth, kendo ka gi ng'u- 
lo kuome olawo, bende ne gikulore e 
nyime ka gigoyo chong gi piny kendo gi 
lame. 20 To kane gisechare ne gigolo oko 
nanga makwar mane girwakone mi gir- 
wake gi lepe owuon. Bang'e ne gitere oko 
mondo gigure. 

Ogur Yesu E Msalaba 

21 Ng'at moro ma ja Kurene miluongo 
ni Simon, mane wuon Aleksanda gi 
Rufus, noyudo kadho kanyo koa e gweng' 
moro. Ne gichune mondo oting' msalaba. 
22 Koro ne gitero Yesu kama iluongo ni 
Golgotha (tiende ni, Hanga Wich). 
2,! Kanyo ne gimiye divai moru gi yath 
makweyo rem miluongo ni manemane 
mondo omadhi, to nodagi. 24 Eka ne gig- 
ure. Lepe to ne giyiecho mi gipog^re 
ng'ato gi ng'ato, ka gigoyo ombulu 

mondo ging'e gima ng'ato ka ng'ato 
oncgo okaw. 

25 Nc gigure saa adek okinyi. 26 Milome 
mane ondiki mi ogur c msalaba ma nyiso 
kethone. Nondike ni: "RUODH JO 
YAHUDI'. 27 Jokuoge ariyo moko bende 
ne giguro kode, achiel e bade korachwich 
to machielo e bade koracham. 28 Mano 
nochopo ndiko ma nondiki chon ni, 
"Nokwane c oganda joma richo." 29 Joma 
kadho kanyo nochare ka giyanye kendo 
ka gikino wigi. Ne giwachone ni, "Aha! In 
manyocha inyalo ketho Hekalu mi igerc 
kendo gi ndalo adekni, 30 koro resri ane, 
lor piny ia ewi msalaba!" 

31 Jodolo madongo gi jopuonj chik e 
kindgi giwegi bende nochare mana 
machalre. Ne giwacho ni, "Nokonyo 
jomoko to en koro ok onyal konyore 
owuon! 32 Jawar ma Ruodh Israclni k>ro 
olor ane oa e wi msalaba mondo wane, 
eka wayie kuome." Jok mane ogur kode 
bende nodhuole gi ayany 

Yesu Otho 

33 Kar saa auchiel, mudho noimo piny 
duto nyaka saa ochiko. 34 Ka saa ochiko 
noromo Yesu noywak gi dwol maduong' 
kowacho ni, "Eloi, Eloi, lama sabak- 
thani?", ma tiende ni, "Nyasacha, 
Nyasacha, iweya nang'o?" 

35 Ka moko kuomgi manochungo 
machiegni nowinjo ma negi wacho ni, 
"Winjuru, oluongo Elija." 

;!(i Nga'to achiel noringo mopong'o 
siponj gi kong awayo, mondo omadhi. 
Kowacho ni,"Koro wcyeuru mos wane ka 
Elija biro mondo okawe odhi kode." 

37 Yesu noywak matek bang'e chunye 
nochot 

;s8 Pasia mar Hekalu notierore 
nyadiriyo aa malo nyaka piny. 39 To jatend 
askeche mane oyudo ochung' e nyime 
kane owinjo kaka oyuak bang'e oneno 
kaka otho, nowacho ni, "En adier chuth ni 
jali ne En Wuod Nyasayc!" 

40 Ne nitie mon moko mane ng'icho 
gichien. Moko kuomgi ne gin Maria 



Magdala gi Maria min Jakobo matin, 
mabende min Jose, kod Salome. 41 Mon-gi 
ema ncluwo Yesu kendo nepidhe kane En 
Galili. Mon mamoko mathoth ma noluwe 
koa kode Jerusalem bende ne nikanyo. 

Oiki Yesu 

42 Ne en Chieng' Ikruok (ma en 
odiechieng' motelo ni Sabato), omiyo ka 
nochopo seche mag odhiambo, 43 Josef ja 
Arimathaya, mane en ng'at mogen e Buch 
Jodongo, kendo ma en owuon norito neno 
Loch Nyasaye, nodhi ir Pilato gi chir 
mokwaye ringre Yesu. 

44 Pilato nowuoro ka nowinjo ni Yesu 
osetho, omiyo noluong jatend askeche 
mopenje kapo Yesu nosetho adier. 45 To 
kane owinjo nowinjo kuom jatend 
lweny ni ne en kamano, nochiw ringre 
Yesu ni Josef. 4( 'Eka Josef nong'iewo 
nanga marep rep manengone tek, mi 
noloro ringre Yesu oboye ginanga 
mareprep eka okete ei bur mane okuny 
ei lwanda. Bang'e nong'ielo kidi mi 
oumogo dho liel. 47 Maria Magdala kod 
Maria min Jose noneno kama nopiele 
Yesu. 

Yesu Oehier 

1s-\ Bang' ka Sabato oserumo, Maria 
O Magdala gi Maria min Jakobo 
kod Salome nokelo modhi mang'ue 
ng'ar mondo giwirgo ringre Yesu. 
2 Okinyi mang'ich, odiechieng' mok- 
wongo mar Juma ka chieng' osewuok, 
ne gichako wuoth mar dhi kar liel, 
3 kendo ne gi penjore ng'ato gi ng'ato 
ni, "Ng'ano mawang' nong'ielnwa kidi 
oko e dho liel?" 

^o kane giting'o wang'gi, ne gineno 
ka kidi mang'ongono noseng'iel oko. 
5 Kane gidonjo ei bur, ne gineno wuowi 
moro matim morwako kandhu marachar 
kobet e bath bur korachwich, kendo ne 
gibuok ahinya. 

6 Wuowino nokwerogi ni, "Weuru 
buok. Umanyo Yesu j a Nazareth, mane 
ogur. Osechier! Oonge ka, neuru 



kamane gipiele. 7 To auru ka udhi unyis 
jopuonjrene, kaachiel gi Petro, ni, 
'Otelo nyimu odhi Galili. Kuno ema 
ubiro nenee mana kaka nosenyisou 
motelo." 

8 Mon-go nowuok moringo oa e liel 
kanyo ka gi tetni kendo dhogi omoko, 
ne ok giwacho ne ng'ato gimoro amor a 
e yo nikech nc giluor. 

9 Kane Yesu ochier kogwen, chieng' 
mokwongo mar juma, nofwenyore mok- 
wongo ni Maria Magdala, mane ogolo 
jochiende abiriyo kuome. 10 Maria nodhi 
monyiso jogo mane ni kode, jogo mane 
ywak kendo jogo mane dengo. 11 Kane 
giwinjo ni Yesu ngima, kendo ni Mariam 
nosenene ne ok giyie. 

12 Bang'e Yesu nofwenyore ni ji ariyD 
kuomgi kinde machielo, kagiwuotho e 
gweng'. 13 Jogi noduogo monyiso wach- 
ni ni jomamoko; to ne ok giyie kodgi 
kata kamano. 

14 Achien Yesu nofwenyore ni joote 

apar gachiel ka noyudo gi chiemo. 
Koseyogi nikech yie mane giongego, 
kendo nikech tamruok margi maok 
negi yie jogo mane osenene bang' kane 
osechier. 

15 Nowachonigi ni, "Dhiuru e piny 
duto mondo uyal Injili ne chwech 
duto." ,(i Ng'ato ang'ata moyie kendo 
obatisi nokwo, to ng'at maok oyie 
nong'adne bura. 17 To ranyisigi nolu 
joma oyie: E nyiga giniriemb jochiende; 
giniwuo gi dhok manyien; 18 ginimak 
thuonde gi lwetgi, kendo gini modhi 
kwiri mager, to ok ginihinyre ngang'; 
giniket lwetgi kuom jomatuo, to jotuo 
nobed mangima." 

19 Bang' ka Ruoth Yesu nosewuoy- 
onigi nokawe motere malo e polo, 
mobedo e bat korachwich mar Nyasaye. 
20 Eka jopuonjre nowuok odhi oko 
kendo oyalo kuonde duto, to Ruoth 
notiyo kodgi kendo nosiro wachne gi 
honni mane oluwore kod yalo. 



